cyanic-selkie/wikianc huggingface dataset:
ഡോംഗിൾ
വ്യത്യസ്ത തരം കണക്റ്ററുകൾ (ഡിസ്‌പ്ലേകൾക്കായി ഡിവിഐ മുതൽ വിജിഎ വരെ, യൂണിവേഴ്സൽ സീരിയൽ ബസ്സിലേയ്ക്കുള്ള സീരിയൽ കണക്ഷൻ, ആധുനിക കമ്പ്യൂട്ടിംഗിൽ, മറ്റ് തരത്തിലുള്ള പോർട്ടുകളിലേക്കുള്ള യുഎസ്ബി-സി, മൊബൈൽ ഹൈ-ഡെഫനിഷൻ ലിങ്ക് എന്നിവ) കൈകാര്യം ചെയ്യുന്നതിന് പോർട്ടുകളെ പരിവർത്തനം ചെയ്യുന്ന അഡാപ്റ്ററുകൾ പോലുള്ള ബ്ലൂടൂത്ത്, വൈ-ഫൈ ("സ്റ്റിക്ക്" അല്ലെങ്കിൽ "കീ" എന്ന പദം യുഎസ്ബി ഫ്ലാഷ് ഡ്രൈവുകളെയും ഫ്ലാഷ് ഡ്രൈവുകളോട് സാമ്യമുള്ള സ്ലിമ്മർ ഫോം ഘടകങ്ങളുള്ള ആധുനിക രൂപത്തിലുള്ള ഡോംഗിളുകളെയും വിവരിക്കാൻ സാധാരണയായി ഉപയോഗിക്കുന്നു) പോലുള്ള മാനദണ്ഡങ്ങൾക്കായി യുഎസ്ബി വയർലെസ് അഡാപ്റ്ററുകളും എച്ച്ഡിഎംഐ പോർട്ടുകളിലേക്ക് പ്ലഗ് ചെയ്യുന്ന ചെറിയ ഫോം-ഫാക്ടർ ഡിജിറ്റൽ മീഡിയ പ്ലെയറുകളും പോലുള്ള സമാനമായ രൂപഘടകം ഉള്ള മറ്റ് രൂപത്തിലുള്ള ഉപകരണങ്ങളിലും ഈ പദം ഉപയോഗിക്കുന്നു.
പുറത്തേക്കുള്ള കണ്ണികൾ
വർഗ്ഗം:കമ്പ്യൂട്ടർ ഹാർഡ്‌വെയർ
ഹാറ്റി മക്ഡാനിയൽ
ഹാറ്റി മക്ഡാനിയൽ (ജീവിതകാലം: ജൂൺ 10, 1893-ഒക്ടോബർ 26, 1952) ഒരു അമേരിക്കൻ നടിയും ഗായികയും ഗാനരചയിതാവും ഹാസ്യനടിയുമായിരുന്നു. ഗോൺ വിത്ത് ദി വിൻഡ് (1939) എന്ന ചിത്രത്തിലെ മാമ്മി എന്ന കഥാപാത്രത്തിന്റെ പേരിൽ, മികച്ച സഹനടിക്കുള്ള അക്കാദമി പുരസ്കാരം നേടിയ അവർ, ഓസ്കാർ പുരസ്കാരം നേടുന്ന ആദ്യ ആഫ്രിക്കൻ അമേരിക്കക്കാരിയായിത്തീർന്നു. ഹോളിവുഡ് വാക്ക് ഓഫ് ഫെയിമിൽ രണ്ട് നക്ഷത്രങ്ങളുള്ള അവർ 1975 ൽ ബ്ലാക്ക് ഫിലിംമേക്കേഴ്സ് ഹാൾ ഓഫ് ഫെയിമിൽ ഉൾപ്പെടുത്തപ്പെടുകയും, 2006 ൽ യു.എസ്. തപാൽ സ്റ്റാമ്പ് പുറത്തിറക്കി ആദരിച്ച ആദ്യത്തെ കറുത്ത വർഗ്ഗക്കാരിയായ ഓസ്കാർ ജേതാവായി. 2010 -ൽ കൊളറാഡോ വിമൻസ് ഹാൾ ഓഫ് ഫെയിമിൽ ഉൾപ്പെടുത്തപ്പെട്ടു. അഭിനയത്തിനു പുറമേ, 1926 നും 1929 നും ഇടയിൽ മക്ഡാനിയൽ ബ്ലൂസ് സംഗീതവിഭാഗത്തിൽ 16 ഗാനങ്ങൾ റെക്കോർഡ് ചെയ്തതോടൊപ്പം റേഡിയോ അവതാരകയും ടെലിവിഷൻ വ്യക്തിത്വവുമായിരുന്ന അവർ അമേരിക്കയിൽ റേഡിയോയിൽ പാടുന്ന ആദ്യത്തെ കറുത്ത വർഗ്ഗക്കാരിയായിരുന്നു. മുന്നൂറിലധികം സിനിമകളിൽ അഭിനയിച്ചെങ്കിലും 83 -ന് മാത്രമാണ് അവൾക്ക് സ്ക്രീൻ ക്രെഡിറ്റുകൾ ലഭിച്ചത്.
തന്റെ ഔദ്യോഗികജീവിതത്തിലുടനീളം, വംശീയതയും വംശീയ വേർതിരിവും അനുഭവിച്ച മക്ഡാനിയലിന് അറ്റ്ലാന്റയിലെ വെള്ളക്കാർക്ക് മാത്രമുള്ള തിയേറ്ററിൽ നടന്ന ഗോൺ വിത്ത് ദി വിൻഡിന്റെ പ്രീമിയറിൽ പങ്കെടുക്കാനായില്ല. ലോസ് ഏഞ്ചൽസിലെ ഓസ്കാർ ചടങ്ങിൽ, അവർക്ക് മുറിയുടെ വശത്തുള്ള ഒരു മേശപ്പുറത്തായിരുന്നു സ്ഥാനം. 1952 -ൽ മക്ഡാനിയൽ സ്തനാർബുദം മൂലം അന്തരിച്ചു. ശ്മശാനം വെള്ളക്കാർക്ക് മാത്രമായി പരിമിതപ്പെടുത്തിയതിനാൽ ഹോളിവുഡ് സെമിത്തേരിയിൽ അടക്കം ചെയ്യാനുള്ള അവരുടെ അന്ത്യാഭിലാഷം നിരസിക്കപ്പെട്ടു.
ആദ്യകാലം
1893-ൽ കാൻസാസിലെ വിചിതയിൽ മുമ്പ് അടിമകളായിരുന്ന മാതാപിതാക്കളുടെ 13 കുട്ടികളിൽ ഏറ്റവും ഇളയവളായി മക്ഡാനിയേൽ  ജനിച്ചു. മാതാവ് സൂസൻ ഹോൾബർട്ട് സുവിശേഷ സംഗീത ഗായികയും പിതാവ് ഹെൻട്രി മക്ഡാനിയൽ 122 –ആമത് യു.എസ്. കളേഡ് ട്രൂപ്പിനോടൊപ്പം ആഭ്യന്തരയുദ്ധത്തിൽ പോരാടിയ വ്യക്തിയുമായിരുന്നു. 1900-ൽ, കൊളറാഡോയിലേക്ക് താമസം മാറ്റിയ കുടുംബം ആദ്യം ഫോർട്ട് കോളിൻസിലും പിന്നീട് ഡെൻവറിലുമായി താമസിക്കുകയും അവിടെ ഈസ്റ്റ് ഹൈസ്കൂളിൽ (1908-1910) ചേർന്ന ഹാറ്റി ഡെൻവർ, 1908-ൽ വിമൻസ് ക്രിസ്ത്യൻ ടെമ്പറൻസ് യൂണിയൻ സ്പോൺസർ ചെയ്ത ഒരു മത്സരത്തിൽ "കോൺവിക്റ്റ് ജോ" എന്ന ഗീതം പാരായണം ചെയ്യുകയും പിന്നീട് ഒന്നാം സ്ഥാനം നേടിയെന്ന് അവകാശപ്പെടുകയും ചെയ്തു. സഹോദരൻ സാം മക്ഡാനിയൽ, 1948 ത്രീ സ്റ്റൂഗെസ് എന്ന ഹാസ്യ സംഘത്തോടൊപ്പം ഹ്രസ്വചിത്രമായ ഹെവൻലി ഡെയ്‌സിൽ ബട്ട്ലറായി അഭിനയിച്ചിരുന്നു. സഹോദരി എറ്റ മക്ഡാനിയലും ഒരു നടിയായിരുന്നു.
അഭിനയത്തിന്റെ തുടക്കം
മക്ഡാനിയൽ ഒരു ഗാനരചയിതാവും ഒരു അവതാരകയുമായിരുന്നു. അവളുടെ സഹോദരൻ ഓട്ടിസ് മക്ഡാനിയലിന്റെ ഒരു നാടോടി കാർണിവൽ കമ്പനിയിൽ ജോലി ചെയ്യുമ്പോൾ അവൾ ഗാനരചനാ വൈഭവം നേടി. മക്ഡാനിയലും അവളുടെ സഹോദരി എറ്റ ഗോഫും 1914-ൽ മക്ഡാനിയൽ സിസ്റ്റേഴ്സ് കമ്പനി എന്ന പേരിൽ ഒരു വനിതാ നാടോടി ഷോ ആരംഭിച്ചു. 1916 ൽ സഹോദരൻ ഓട്ടിസിന്റെ മരണശേഷം ട്രൂപ്പിന് പണനഷ്ടം സംഭവിക്കുകയും 1920 വരെ ഹാറ്റിക്ക് തന്റെ അടുത്ത മുന്നേറ്റത്തിന് അവസരം ലഭിക്കാതിരിക്കുകയും ചെയ്തു. 1920 മുതൽ 1925 വരെ, പ്രൊഫസർ ജോർജ് മോറിസന്റെ മെലഡി ഹൗണ്ട്സ് എന്ന കറുത്ത പര്യടന സംഘത്തോടൊപ്പം അവൾ പ്രത്യക്ഷപ്പെട്ടു. 1920-കളുടെ മധ്യത്തിൽ, ഡെൻവറിലെ സ്റ്റേഷൻ KOA- യിൽ മെലഡി ഹൗണ്ട്സിനൊപ്പം പാടിക്കൊണ്ട് അവൾ ഒരു റേഡിയോ ജീവിതം ആരംഭിച്ചു. 1926 മുതൽ 1929 വരെ, ഷിക്കാഗോയിൽ ഒകെഹ് റെക്കോർഡ്സ്, പാരമൗണ്ട് റെക്കോർഡ് എന്നിവർക്കുവേണ്ടി  അവർ നിരവധി ഗാനങ്ങൾ റെക്കോർഡുചെയ്‌തു.
അവലംബം
വർഗ്ഗം:അമേരിക്കൻ ചലച്ചിത്ര നടിമാർ
മേരി റൊണാൾഡ് ബിസ്സെറ്റ്
ഒരു ഫിസിഷ്യനും മിഷനറിയുമായിരുന്നു മേരി റൊണാൾഡ് ബിസെറ്റ് (10 ഏപ്രിൽ 1876 - 20 ജനുവരി 1953). മെഡിക്കൽ ബിരുദം നേടിയ ശേഷം അവർ ഇന്ത്യയിലെ പഞ്ചാബിലെ ഭിവാനിയിലേക്ക് ഒരു മെഡിക്കൽ മിഷനറിയായി പോയി. അവിടെ പെൺകുട്ടികൾക്കും സ്ത്രീകൾക്കും പരിചരണം നൽകുകയും ഭിവാനിയിൽ സ്ത്രീകൾക്കായി ഒരു ആശുപത്രി സ്ഥാപിക്കാൻ സഹായിക്കുകയും ചെയ്തു. പകർച്ചവ്യാധികൾക്കിടയിൽ രോഗികളെ ചികിത്സിക്കുകയും പ്രസവസമയത്തെ മരണനിരക്ക് കുറയ്ക്കുകയും ചെയ്തു. 1931 ൽ മേരിക്ക് ഇന്ത്യയിലെ പൊതുസേവനത്തിനുള്ള കൈസർ-ഇ-ഹിന്ദ് മെഡൽ ലഭിച്ചു.
മുൻകാലജീവിതം
റവ. അലക്സാണ്ടർ ബിസെറ്റിന്റെ മകളായി, 1876 ഏപ്രിൽ 11-ന് ജനിച്ച മേരി റൊണാൾഡ് ബിസെറ്റ്, 1865 ൽ ആബർ‌ഡീൻ സർവകലാശാലയിൽ നിന്ന് എംഎ ബിരുദം നേടി. അവളുടെ ജനനസമയത്ത് പിതാവ് ആബർ‌ഡീൻ‌ഷെയറിലെ പീറ്റർ‌ഹെഡിലും 1883 ൽ കിർ‌കാൽ‌ഡിയിലും 1886 ഓടെ ആബർ‌ഡീനിലും പള്ളിയിൽ ശുശ്രൂഷകനായിരുന്നു. 1842 ൽ ഗാരിയോക്ക് ചാപ്പലിൽ ജനിച്ച അദ്ദേഹം അലക്സാണ്ടർ ബിസെറ്റിന്റെ മകനായിരുന്നു.
സോങ്ഖ്ല പ്രവിശ്യ
സോങ്ഖ്ല പ്രവിശ്യ തായ്ലന്റിലെ തെക്കൻ പ്രദേശത്തു സ്ഥിതിചെയ്യുന്ന പ്രവിശ്യകളിലൊന്നാണ്. ഇതിന്റെ അയൽ പ്രവിശ്യകൾ (കിഴക്കുനിന്ന് ഘടികാരദിശയിൽ) സാറ്റൺ, ഫത്തലങ്, നഖോൺ സി തമ്മാരാത്ത്, പട്ടാനി, യാലാ എന്നിവയാണ്. തെക്കഭാഗത്ത് ഇത് മലേഷ്യയുടെ കേദാഹ്, പെർലിസ് പ്രദേശങ്ങളുമായി അതിർത്തി പങ്കിടുന്നു.
മേരി റൊണാൾഡ് ബിസ്സെറ്റ്
മെഡിക്കൽ, മിഷനറി ജീവിതം
1907 ൽ ബിസെറ്റ് ഇന്ത്യയിലെ പഞ്ചാബിലെ ഭിവാനിയിലേക്ക് പോയി. ഇന്ത്യയിൽ മെഡിക്കൽ മിഷനറിയായി ജോലി ചെയ്ത ആദ്യത്തെ സ്ത്രീകളിൽ ഒരാളായിരുന്നു അവർ. ആശുപത്രിയിലെ പുതിയ വിഭാഗത്തിൽ ചേരുന്നതിനാണ് അവർ എത്തിയത്. നേത്രരോഗങ്ങൾ, പ്രസവ കേസുകൾ എന്നിവയുള്ളവരെ പരിചരിക്കുന്നതിനു പുറമേ, ബ്യൂബോണിക് പ്ലേഗ് പൊട്ടിപ്പുറപ്പെട്ട സമയത്ത് അവർ രോഗികളെ ചികിത്സിച്ചു. 1910 മുതൽ 1911 വരെ പൽവാലിൽ ഫാഗെഡെനിക് അൾസർ എന്ന പകർച്ചവ്യാധി ഉണ്ടായിരുന്നു. 600 ഓളം രോഗികൾക്ക് ചികിത്സ നൽകാൻ ബിസെറ്റ് പൽവാളിലെ വിമൻസ് ഹോസ്പിറ്റലിലെ ഡോ. യംഗിനൊപ്പം പ്രവർത്തിച്ചു. രണ്ട് പേരും സെനാന മെഡിക്കൽ മിഷനറിമാരായിരുന്നു.
സോങ്ഖ്ല പ്രവിശ്യ
മറ്റ് പല പ്രവിശ്യകളുടെ തലസ്ഥാനങ്ങളുമായി താരതമ്യപ്പെടുത്തുമ്പോൾ ഈ പ്രവിശ്യയുടെ തലസ്ഥാനമായ സോങ്ഖ്ല ഒരു വലിയ പട്ടണമല്ല. 359,813 ജനസംഖ്യയുള്ള ഹാറ്റ് യായി എന്ന പുതിയ നഗരമാണ് വലിയ നഗരമായി കണക്കാക്കപ്പെടുന്നത്. ഇവിടെ സോങ്ഖ്ലയിലേതിന്റെ (163,072) ഇരട്ടിയിലധികം ജനസംഖ്യയുണ്ട്. ഇത് മിക്കപ്പോഴും ഹാറ്റ് യായ് പ്രവിശ്യാ തലസ്ഥാനമാണെന്ന തെറ്റിദ്ധാരണയിലേയ്ക്ക് നയിക്കുന്നു.
മേരി റൊണാൾഡ് ബിസ്സെറ്റ്
മെഡിക്കൽ, മിഷനറി ജീവിതം
പ്രസവസമയത്തെ അസുഖത്തിന്റെയും മരണത്തിന്റെയും തോത് കുറയ്ക്കാൻ അവർ ശ്രമിച്ചു. വൃത്തിഹീനമായ കിടക്കകളും പ്രസവസമയത്ത് ഉപയോഗിക്കുന്ന തുണികളും പോലുള്ള വൃത്തിയില്ലാത്ത അവസ്ഥകൾ കാരണം പ്യൂർപെറൽ സെപ്സിസ് സാധാരണമാണെന്ന് ബിസെറ്റ് എഴുതി. വായുസഞ്ചാരം മോശമാണെന്ന് വിശ്വസിച്ച്, സ്ത്രീകളെ മുറികളിൽ അടച്ചിട്ട് കാലാവസ്ഥ കണക്കിലെടുക്കാതെ മുറി ചൂടാക്കാൻ തീ കത്തിച്ചു, വായു സഞ്ചരിക്കാനുള്ള എല്ലാ അവസരങ്ങളും തടഞ്ഞു. അതുപോലെ പ്യൂർപെറൽ സെപ്‌സിസ് വന്ന സ്ത്രീകൾക്ക് ഡിസ്ചാർജ് ഒഴിവാക്കാൻ കുടിവെള്ളവും പാലും നിക്ഷേധിച്ചിരുന്നു.
സോങ്ഖ്ല പ്രവിശ്യ
ഭൂമിശാസ്ത്രം
ഈ പ്രവിശ്യ മലയൻ ഉപദ്വീപിൽ തായ്ലാന്റ് ഉൾക്കടലിന്റെ തീരത്താണ് സ്ഥിതിചെയ്യുന്നത്. പ്രവിശ്യയിലെ ഏറ്റവും ഉയരം കൂടിയ ഭാഗം 821 മീറ്റർ ഉയരമുള്ള ഖാവോ മായി കായോ ആണ്.
മേരി റൊണാൾഡ് ബിസ്സെറ്റ്
മെഡിക്കൽ, മിഷനറി ജീവിതം
1921 അവസാനത്തോടെ ഭിവാനിയിലെ സ്ത്രീകൾക്കായി ഒരു ആശുപത്രിയുടെ നിർമ്മാണത്തിന് മേൽനോട്ടം വഹിക്കാൻ ബിസെറ്റ് സഹായിച്ചു. 1931 ൽ അവർ ഭിവാനി സെനാന ബാപ്റ്റിസ്റ്റ് മിഷൻ ഹോസ്പിറ്റലിൽ ജോലി ചെയ്തു. പെൺകുട്ടികൾക്കും സ്ത്രീകൾക്കും വൈദ്യസഹായം നൽകാൻ ഡോ. എല്ലെൻ ഫാററെ സഹായിച്ചു. അവർ രണ്ടുപേർക്കും വെള്ളി സ്വർണ്ണം കൈസർ-ഇ-ഹിന്ദ് മെഡൽ ലഭിച്ചു. 1931 ജനുവരി 1 ന് ആണ് ബിസെറ്റിന് അവാർഡ് ലഭിച്ചത്.
സോങ്ഖ്ല പ്രവിശ്യ
ഭൂമിശാസ്ത്രം
സോങ്ഖ്ല പ്രവിശ്യയുടെ വടക്കുഭാഗത്തായി തായ്ലാന്റിലെ ഏറ്റവും വലിയ പ്രകൃതിദത്ത തടാകമായ സോങ്ഖ്ല തടാകം സ്ഥിതി ചെയ്യുന്നു. 1,040 ചതുരശ്ര കിലോമീറ്റർ പ്രദേശത്തായി വ്യാപിച്ച് കിടക്കുന്ന ഈ ആഴം കുറഞ്ഞ തടാകത്തിന് തെക്കു മുതൽ വടക്കു വരെ 78 കിലോമീറ്റർ നീളമുണ്ട്
മേരി റൊണാൾഡ് ബിസ്സെറ്റ്
പിന്നീടുള്ള വർഷങ്ങളും മരണവും
ലണ്ടനിലെ 37 ബാങ്ക്ഹർസ്റ്റ് റോഡിലാണ് അവർ താമസിച്ചിരുന്നത്. 1953 ജനുവരി 20 ന് 77 ആം വയസ്സിൽ അവർ അന്തരിച്ചു.
സോങ്ഖ്ല പ്രവിശ്യ
ചരിത്രം
സോങ്ഖ്ല എന്ന പേര് യഥാർത്ഥത്തിൽ സിങ്ഗോറ എന്ന പദത്തിന്റെ തായ് അപഭ്രംശ്ശബ്‌ദമാണ് (ജാവി: سيڠڬورا); മലായ ഭാഷയിൽ "സിംഹങ്ങളുടെ നഗരം" എന്നാണ് ഈ പദത്തിന്റെ അർത്ഥം (സിങ്കപുരയുമായി ആശയക്കുഴപ്പത്തിലാകരുത്). സോങ്ഖ്ല പട്ടണത്തിനടുത്ത് സിംഹത്തിന്റെ ആകൃതിയിലുള്ള ഒരു പർവതമുണ്ടെന്ന ഇതു സൂചിപ്പിക്കുന്നു. ശക്തമായ ശ്രീവിജയൻ സ്വാധീനമുള്ള ഒരു പഴയ മലയൻ സാമ്രാജ്യത്തിന്റെ ആസ്ഥാനമായിരുന്നു സോങ്ഖ്ല. പുരാതന കാലത്ത് (200-1400 CE) സോങ്ഖ്ല മലയൻ രാജവംശമായ ലാങ്കാസുകയുടെ വടക്കൻ പരമകാഷ്‌ഠയായിരുന്നു. സുൽത്താനേറ്റ് ഓഫ് സിൻഗോറയായിത്തീർന്ന ഈ നഗര-സംസ്ഥാനം പിൽക്കാലത്ത് നഖോൺ സി തമ്മാറാത്തിന്റെ ഒരു സാമന്ത ദേശമായിത്തീരുകയും സ്വാതന്ത്ര്യം നേടാനുള്ള ത്വരയിൽ പ്രദേശത്തിനു നാശനഷ്ടം സംഭവിക്കുകയും ചെയ്തു.
സോങ്ഖ്ല തടാകത്തിനും കടലിനുമിടയിലുള്ള ഭൂസന്ധിയിൽ നടത്തിയ പുരാവസ്തു ഗവേഷണങ്ങൾ വെളിവാക്കുന്നത് 10-ാം നൂറ്റാണ്ട് മുതൽ 14-ാംനൂറ്റാണ്ടുവരെയുള്ള കാലഘട്ടത്തിൽ ഇത് ഒരു പ്രധാനപ്പെട്ട നഗരവത്കൃത പ്രദേശവും അന്തർദേശീയ നാവിക വ്യാപാരത്തിന്റെ കേന്ദ്രവുമായിരുന്നെെന്നാണ്, പ്രത്യേകിച്ച് ചൈനയിലെ ഖ്വാൻഷൌവുമായി.
ജനസംഖ്യ
ബുദ്ധമതക്കാർ ജനസംഖ്യയുടെ നാലിൽ മൂന്നോളം വരുന്നു, അവരിൽ ഭൂരിഭാഗവും തായ് അല്ലെങ്കിൽ തായ് ചൈനീസ് വംശജരാണ്. ജനസംഖ്യയിൽ നാലിലൊരുഭാഗം മുസ്ലിംകളാണ്, അവരിൽ ഭൂരിഭാഗംപേരും തായ് ഭാഷ സംസാരിക്കുന്ന സാം-സാം വിഭാഗത്തിൽപ്പെട്ടവരാണ്. മലയൻ വംശമെന്ന് അവകാശപ്പെടുന്ന അവകാശപ്പെടുന്ന ആളുകൾ മുസ്ലീം ജനസംഖ്യയിലെ ഒരു ന്യൂനപക്ഷം മാത്രമാണ്. സോങ്ഖ്ല മലയൻ വംശജരുടെ അതേ വംശവും സംസ്കാരവുമാണ് മലേഷ്യയിലെ കലാന്തനിലുള്ള മലയൻ വംശജരുടേതും. അവർ സംസാരിക്കുന്ന പറ്റാനി മലയൻ ഭാഷ, പദാവലിയിലും ഉച്ചാരണത്തിലും ബഹാസാ മലയൻ ഭാഷയിൽനിന്നു വ്യത്യാസപ്പെട്ടിരിക്കുന്നു.
ഭരണ വിഭാഗങ്ങൾ
സോങ്ഖ്ല 16 ജില്ലകളായി (amphoe) വിഭജിക്കപ്പെട്ടിരിക്കുന്നു. ഇവയെ വീണ്ടും 127 ഉപജില്ലകളായും (താംബൺ) 987 ഗ്രാമങ്ങളായും (മുബാൻ) വിഭജിക്കപ്പെട്ടിരിക്കുന്നു.
ചാന (മലായ്: ചെനോക്ക്), തെപ്പാ (മലായ്: ടൈബ) എന്നീ ജില്ലകൾ 1900 ൽ നടന്ന തെസ്സാഫിബാൻ പരിഷ്കാരങ്ങളുടെ കാലത്ത് മുയെയാങ് പട്ടാനിയിൽ നിന്ന് വേർപെടുത്തി സോങ്ഖ്ലയിലേയ്ക്കു മാറ്റപ്പെട്ടു.
അവലംബം
വർഗ്ഗം:തായ്‌ലാൻറിലെ പ്രവിശ്യകൾ
ഭോലു
ഇന്ത്യൻ റെയിൽവേയുടെ ഭാഗ്യമുദ്രയാണ് (mascot) ഭോലു എന്ന ആനക്കുട്ടി. ഇതിനെ ഭോലു എന്ന ഗാർഡ് ആന എന്നും വിളിക്കുന്നു. ഈ ആനയുടെ കാർട്ടൂൺ ചിത്രം ഒരു പച്ച സിഗ്നൽ വിളക്കും പിടിച്ചു കൊണ്ടു നിൽക്കുന്ന രൂപത്തിലാണ് ചിത്രീകരിച്ചിട്ടുള്ളത്. ഇന്ത്യൻ റെയിൽവേ 150-ാം വാർഷികം ആഘോഷിച്ച വേളയിൽ 2002 ഏപ്രിൽ 22-നാണ് ഭോലുവിനെ ആ ആഘോഷത്തിന്റെ ഭാഗ്യമുദ്രയായി പ്രഖ്യാപിച്ചത്. പിന്നീട് 2003-ൽ ഭോലുവിനെ റെയിൽവേയുടെ തന്നെ സ്ഥിരം ഭാഗ്യമുദ്രയായി തീരുമാനിക്കുകയായിരുന്നു. ഈ ചിഹ്നത്തെ ഒരു നാണയത്തിന്റെ പുറകുവശത്തായിട്ടാണ് സജ്ജീകരിച്ചിരുന്നത്.
അവലംബങ്ങൾ
വർഗ്ഗം:മുദ്രണം വർഗ്ഗം:ഇന്ത്യൻ റെയിൽവേ വർഗ്ഗം:കാർട്ടൂൺ കഥാപാത്രങ്ങൾ വർഗ്ഗം:ഏപ്രിൽ 22 വർഗ്ഗം:2002
കൊച്ചിൻ യൂണിവേഴ്സിറ്റി കോളേജ് ഓഫ് എൻജിനീയറിങ് കുട്ടനാട്
വർഗ്ഗം:കേരളത്തിലെ എഞ്ചിനീയറിങ് കോളേജുകൾ
ജീൻ കെല്ലി
യൂജിൻ കുറാൻ കെല്ലി (ജീവിതകാലം: ഓഗസ്റ്റ് 23, 1912 - ഫെബ്രുവരി 2, 1996) ഒരു അമേരിക്കൻ നർത്തകൻ, അഭിനേതാവ്, ഗായകൻ, സംവിധായകൻ, നൃത്തസംവിധായകൻ എന്നീ നിലകളിൽ പ്രശസ്തനായ ബഹുമുഖപ്രതിഭയായിരുന്നു. ഊർജ്ജസ്വലത നിറഞ്ഞ അത്ലറ്റിക് നൃത്ത ശൈലിയ്ക്ക് പേരുകേട്ട അദ്ദേഹം പൊതുജനങ്ങൾക്ക് ആക്സസ് ചെയ്യാവുന്ന ഒരു പുതിയ അമേരിക്കൻ നൃത്തരൂപം സൃഷ്ടിക്കാൻ ശ്രമിക്കുകയും അതിനെ അദ്ദേഹം "സാധാരണക്കാരുടെ നൃത്തം" എന്ന് വിളിക്കുകയും ചെയ്തു. 1940-കളിലും 1950-കളിലും ഏറെ ശ്രദ്ധിക്കപ്പെട്ട സംഗീതാത്മക സിനിമകളിൽ അദ്ദേഹം സ്റ്റാൻലി ഡോണനൊപ്പം അഭിനയ, നൃത്തസംവിധാന, സഹസംവിധാന മേഖലകളിൽ പ്രവർത്തിച്ചു.
മികച്ച ചലച്ചിത്രത്തിനുള്ള അക്കാദമി പുരസ്കാരം നേടിയ ആൻ അമേരിക്കൻ ഇൻ പാരീസ് (1951), സ്റ്റാൻലി ഡോണനോടൊപ്പം സംവിധാനം, നൃത്തസംവിധാനം എന്നിവ നിർവ്വഹിച്ച സിംഗിംഗ് ഇൻ ദ റെയിൻ (1952), കവർ ഗേൾ (1944), മികച്ച നടനുള്ള അക്കാദമി അവാർഡിന് നാമനിർദ്ദേശം ചെയ്യപ്പെട്ട ആങ്കേഴ്‌സ് അവീഗ് (1945) എന്നിങ്ങനെ ആ കാലഘട്ടത്തിൽ പുറത്തിറങ്ങിയ മറ്റ് സംഗീതാത്മക സിനിമകളിലൂടെയാണ് കെല്ലി കൂടുതലായി അറിയപ്പെടുന്നത്. ഡോണനുമായി സഹകരിച്ച് സംവിധാനം ചെയ്‌ത ഓൺ ദ ടൗൺ (1949) അദ്ദേഹത്തിന്റെ ആദ്യ സംവിധാന സംരംഭമായിരുന്നു. പിന്നീട് 1950-കളിൽ, മ്യൂസിക്കലുകൾക്ക് ജനപ്രീതി കുറഞ്ഞപ്പോൾ, ബ്രിഗഡൂൺ (1954) ഡൊണനൊപ്പം അദ്ദേഹം സംവിധാനം ചെയ്ത അവസാന ചിത്രമായ ഇറ്റ്സ് ഓൾവേസ് ഫെയർ വെതർ (1955) തുടങ്ങിയ ചിത്രങ്ങളിൽ അദ്ദേഹം അഭിനയിച്ചു. അദ്ദേഹം സ്വതന്ത്ര സംവിധായകനായി അരങ്ങേറ്റം അരങ്ങേറ്റം കുറിച്ച, അവസാനത്തെ MGM മ്യൂസിക്കുകളിൽ ഒന്നായ ഇൻവിറ്റേഷൻ ടു ദ ഡാൻസ് (1956) ഒരു വാണിജ്യ വിജയമായിരുന്നില്ല.
1960 കളിൽ ഒരു സംവിധായകനായി തുടർന്ന കെല്ലി എ ഗൈഡ് ഫോർ ദ മാരീഡ് മാൻ (1967), മികച്ച ചിത്രത്തിനുള്ള ഓസ്കാർ നോമിനേഷൻ ലഭിച്ച ഹലോ, ഡോളി! (1969) ഉൾപ്പെടെയുള്ള ചിത്രങ്ങൾ സംവിധാനം ചെയ്തു. സീഗ്‌ഫെൽഡ് ഫോളീസ് (1946), ദാറ്റ്‌സ് എന്റർടൈൻമെന്റ്! (1974), ദാറ്റ്സ് എന്റർടൈൻമെന്റ്, ഭാഗം II (1976), ദാറ്റ്സ് ഡാൻസ്! (1985), ദാറ്റ്സ് എന്റർടൈൻമെന്റ്, ഭാഗം III (1994) എന്നീ സിനിമയിൽ സഹകരിക്കുകയും അഭിനയിക്കുകയും ചെയ്തു.
രോഗവും മരണവും
1980 കളുടെ അവസാനത്തിലും 1990 കളുടെ തുടക്കത്തിലും കെല്ലിയുടെ ആരോഗ്യം ക്രമാനുഗതമായി ക്ഷയിച്ചു. 1994 ജൂലൈയിൽ, അദ്ദേഹത്തിന് ഹൃദയാഘാതം സംഭവിക്കുകയും റൊണാൾഡ് റീഗൻ UCLA മെഡിക്കൽ സെന്റർ ആശുപത്രിയിൽ ഏഴാഴ്ചക്കാലം ശയ്യാവലംബിയാകുകയും ചെയ്തു. 1995-ന്റെ തുടക്കത്തിൽ, അദ്ദേഹത്തിന് മറ്റൊരു മസ്തിഷ്കാഘാതം ഉണ്ടാകുകയും, അത് അദ്ദേഹത്തെ ഗുരുതരമായി വികലാംഗനാക്കുകയും ചെയ്തു. 1996 ഫെബ്രുവരി 2-ന് ജീൻ കെല്ലി അന്തരിച്ചു. ശവസംസ്കാര ചടങ്ങുകളോ അനുസ്മരണ ചടങ്ങുകളോ കൂടാതെ അദ്ദേഹത്തിന്റെ മൃതദേഹം സംസ്കരിക്കപ്പെട്ടു.
കേരളചരിത്ര പുസ്തകങ്ങളുടെ പട്ടിക
വർഗ്ഗം:കേരളവുമായി ബന്ധപ്പെട്ട പട്ടികകൾ വർഗ്ഗം:കേരളചരിത്രം
ഖോൻസു
പുരാതന ഈജിപ്ഷ്യൻ വിശ്വാസപ്രകാരം ചന്ദ്രദേവനാണ് ഖോൻസു (ഇംഗ്ലീഷ്: Khonsu). സഞ്ചാരി എന്നാണ് ഖോൻസു എന്ന വാക്കിനർഥം. രാത്രിയിൽ ചന്ദ്രന്റെ സ്ഥാനചലനത്തെ ഇത് ആഖ്യാനിക്കുന്നു. ഈജിപ്ഷ്യൻ ദേവനായ തോത്ത്, ഖോൻസുവുമായി ചേർന്നാണ് സമയത്തിന്റെ ഗമനം രേഖപ്പെടുത്തുന്നത്. തീബിയൻ ജനതയുടെ വിശ്വാസപ്രകാരം ഖോൻസു അമുനിന്റെയും മുട്ടിന്റെയും പുത്രനാണ്. ഇവർ മൂന്നുപേരും ചേർന്ന് ഒരു ദൈവിക ത്രയമായി അറിയപ്പെട്ടിരുന്നു. മെംഫിസ്, ഹിബിസ്, എഫ്ദു എന്നിവയാണ് ഖോൻസുവിന്റെ പ്രധാന ആരാധനാകേന്ദ്രങ്ങൾ.
രാത്രിയിൽ ചന്ദ്രൻ ആകാശത്ത് കിഴക്കുനിന്നും പടിഞ്ഞാറോട്ട് സഞ്ചരിക്കുന്നു. ഈ വസ്തുതയെ അവലംബമാക്കിയാണ് ചന്ദ്രദേവന് സഞ്ചാരി എന്നർത്ഥമുള്ള ഖോൻസു എന്ന നാമം നൽകിയിരിക്കുന്നത്. രാത്രികാലങ്ങളിൽ യാത്ര ചെയ്യുന്നവർ എപ്പോഴും ചന്ദ്രനെ ദർശിച്ചിരുന്നു. ആയതിനാൽ "ആശ്ലേഷിക്കുന്നവൻ", "മാർഗദർശകൻ", "പരിരക്ഷകൻ" എന്നീ വിശേഷണങ്ങളും ഖോൻസുവിനുണ്ട്. രാത്രിയിൽ പ്രകാശത്തിന്റെ ദേവനായതിനാൽ വന്യജീവികളിൽനിന്നുള്ള രക്ഷയ്ക്കായും, വേദന ശമനത്തിനായും ഖോൻസുവിനെ പ്രാർത്ഥിച്ചിരുന്നു.
അവലംബം
വർഗ്ഗം:ഈജിപ്ഷ്യൻ ദൈവങ്ങൾ
തോളൂർ ഗ്രാമപഞ്ചായത്ത്
തൃശ്ശൂർ ‍ജില്ലയിലെ തൃശ്ശൂർ ‍താലൂക്കിൽ പുഴയ്ക്കൽ ബ്ലോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ് തോളൂർ ഗ്രാമപഞ്ചായത്ത്. 17.20 ചതുരശ്രകിലോമീറ്റർ വിസ്തൃതിയുള്ള ഈ ഗ്രാമപഞ്ചായത്തിന്റെ ആസ്ഥാനം പറപ്പൂരാണ്. ഈ ഗ്രാമപഞ്ചായത്തിന് 13 വാർഡുകളാണുള്ളത്.
പഞ്ചായത്തിലെ പ്രശസ്തരായവർ
എൻ ആർ ബാലൻ
കൊച്ചൌസേപ്പ് ചിറ്റിലപ്പള്ളി
സി.വി.പാപ്പച്ചൻ
അവലംബം
വർഗ്ഗം:പുഴയ്ക്കൽ ബ്ലോക്ക് പഞ്ചായത്തിലെ ഗ്രാമപഞ്ചായത്തുകൾ
തെരേസ സാംപ്സോണിയ
ഇറാനിലെ സഫവിദ് (ഷാ) സാമ്രാജ്യത്തിലെ കുലീന സ്ത്രീയും എലിസബത്തൻ കാലഘട്ടത്തിലെ ഇംഗ്ലീഷ് സാഹസികൻ റോബർട്ട് ഷെർലിയുടെ ഭാര്യയുമായിരുന്നു  തെരേസ സാംപ്സോണിയ (ജനനം സാംപ്സോണിയ ; ലേഡി തെരേസ സാംപ്സോണിയ ഷെർലി, 1589-1668).. റോബർട്ട് ഷെർലി പേർഷ്യയിലെ ഷായുടെ അംബാസഡറായിരുന്നു. സഫവിദ് രാജാവ് (ഷാ) അബ്ബാസ് Iൻറെ പേരിൽ യൂറോപ്പിലെ അദ്ദേഹത്തിൻറെ യാത്രകളുടെയും എംബസികളുടെയും കൂടെ അവർ സഞ്ചരിച്ചിരുന്നു.
സമകാലിക എഴുത്തുകാരും തോമസ് ഹെർബർട്ടും ആന്റണി വാൻ ഡൈക്കും പോലുള്ള കലാകാരന്മാരും ഇംഗ്ലീഷ് കിരീടാവകാശിയായ ഹെൻട്രി ഫ്രെഡറിക്, ക്വീൻ ആനി (അവരുടെ കുട്ടിയുടെ ജ്ഞാനപിതാവ്‌) തുടങ്ങി യൂറോപ്പിൽ ധാരാളം രാജകീയ ഭവനങ്ങളിൽ തെരേസയെ സ്വീകരിച്ചിരുന്നു,
കൂടുതൽ വായനയ്ക്ക്
വർഗ്ഗം:1580-കളിൽ ജനിച്ചവർ വർഗ്ഗം:1668-ൽ മരിച്ചവർ വർഗ്ഗം:ഇറ്റലിയിലെ കുടിയേറ്റക്കാർ
മുകുന്ദപുരം ലോകസഭാമണ്ഡലം
2008-ലെ മണ്ഡലം പുനഃക്രമീകരണത്തിൽ റദ്ദായ മണ്ഡലമാണ് മുകുന്ദപുരം ലോകസഭാമണ്ഡലം.
എയർ കോസ്റ്റ
ആന്ധ്രാപ്രദേശിലെ വിജയവാഡ ആസ്ഥാനമാക്കി പ്രവർത്തിച്ചിരുന്ന ഭാരതീയ ആഭ്യന്തര വിമാനക്കമ്പനിയായിരുന്നു എയർ കോസ്റ്റ. പ്രധാന പ്രവർത്തനങ്ങളുടെ ഹബ് ആയ ചെന്നൈയിൽനിന്നും ഒക്ടോബർ 2013-ലായിരുന്നു ആദ്യ വിമാനം സർവീസ് ആരംഭിച്ചത്. വിജയവാഡ ആസ്ഥാനമായ എൽഇപിഎൽ ഗ്രൂപ്പിൻറെ ഭാഗമാണ് ഈ എയർലൈൻ. പരിചയസമ്പന്നരായ പൈലറ്റുകളും എഞ്ചിനീയർമാരും അടക്കം 300 ജീവനക്കാരോടുകൂടിയാണ് എയർലൈൻ ആരംഭിച്ചത്, ഒക്ടോബർ 2013-ൽ രണ്ടു എമ്ബ്രേർ ഇ-120 എയർക്രാഫ്റ്റുകൾ ഉപയോഗിച്ചാണു സർവീസ് ആരംഭിച്ചത്.
ഇന്ത്യയിലെ ടിഎർ 2, ടിഎർ 3 നഗരങ്ങളെ ബന്ധിപ്പിക്കാൻ മുൻഗണന നൽകിക്കൊണ്ടാണ് എയർലൈൻ പ്രവർത്തിച്ചിരുന്നത്. 2015-ഓടെ 150 മില്യൺ ഡോളറിൻറെ നിക്ഷേപവും എയർലൈൻ പ്രഖ്യാപിച്ചിട്ടുണ്ട്.വിജയവാഡ എയർപോർടട്ടിൽ 2015-ഓടെ എയർക്രാഫ്റ്റ് മെയിൻറ്റനൻസ്, റിപ്പയർ ആൻഡ്‌ ഓവർഹോൾ (എംആർഒ) സ്ഥാപിക്കാനും എയർലൈനിനു പദ്ധതിയുണ്ട്. നിലവിൽ എയർലൈനിനു ചെന്നൈ അന്താരാഷ്ട്ര എയർപോർട്ടിൽ മെയിൻറ്റനൻസ് കേന്ദ്രമുണ്ട്.
ലക്ഷ്യസ്ഥാനങ്ങൾ
എയർ കോസ്റ്റ ഇപ്പോൾ സർവീസ് നടത്തുന്ന ലക്ഷ്യസ്ഥാനങ്ങൾ ഇവയാണ്:
വിമാനങ്ങൾ
ഇസിസി പാട്ടത്തിനു നൽകിയ രണ്ട് എമ്ബ്രേർ ഇ-170 ജെറ്റ് വിമാനങ്ങൾ ഉപയോഗിച്ചാണു എയർ കോസ്റ്റ തങ്ങളുടെ പ്രവർത്തനങ്ങൾ ആരംഭിച്ചത്. തുടർന്നു വന്ന ഡിസംബറിലും ജനുവരിയിലുമായി രണ്ട് ഇ-190 വിമാനങ്ങൾ കൂടി ലഭിച്ചു. സെപ്റ്റംബർ 2015-ൽ രണ്ട് ഇ-190 വിമാനങ്ങൾ കൂടി ചേർക്കും. [10] 2018-ഓടെ 25 വിമാനങ്ങൾ ലഭ്യമാക്കാനാണ് എയർലൈനിൻറെ ലക്ഷ്യം.സെപ്റ്റംബർ 2015-നും ജനുവരി 2016-നും ഇടയിൽ എയർലൈൻ 3 എമ്ബ്രേർ ഇ-190 വിമാനങ്ങൾ കൂടി കൂട്ടിച്ചേർക്കും എന്ന് എയർ കോസ്റ്റ പ്രഖ്യാപിച്ചു. മാത്രമല്ല കമ്പനിയുടെ ഓഹരികൾ സ്വകാര്യ നിക്ഷേപകർക്ക് വിറ്റു കൂടുതൽ നിക്ഷേപങ്ങൾ ആകർഷിക്കുമെന്നും എയർ കോസ്റ്റ അറിയിച്ചു.
2014 ഫെബ്രുവരി 13-നു ബ്രസീലിയൻ വിമാന നിർമാതാക്കളായ എമ്ബ്രേറിൽ 2.94 ബില്ല്യൺ മൂല്യമുള്ള 50 പുതിയ ഇ-ജെട്സ് ഇ2 വിമാനങ്ങൾ എയർ കോസ്റ്റ ഓർഡർ ചെയ്തിട്ടുണ്ട് എന്ന് ഇരു കമ്പനികളും സംയുക്തമായി അറിയിച്ചു.
ജെന്നിഫർ‍ കോന്നെല്ലി
ജെന്നിഫർ കോന്നെല്ലി  (ജനനം ഡിസംബർ 12, 1970) ബാലിക മോഡൽ ആയി തുടക്കം കുറിച്ച ഒരു അമേരിക്കൻ അഭിനേത്രിയാണ്. 1984 ൽ പുറത്തിറങ്ങിയ ' വൺസ് അപ്പൺ എ ടൈം ഇൻ അമേരിക്ക ' എന്ന ക്രൈം സിനിമയിൽക്കൂടി അഭിനയരംഗത്തെത്തുന്നതിന് മുമ്പ് അവർ മാഗസിൻ, പത്രം, ടെലിവിഷൻ പരസ്യങ്ങൾ തുടങ്ങിയവയിൽ മോഡലായി തിളങ്ങിയിരുന്നു.
അവലംബം ra
വർഗ്ഗം:അമേരിക്കൻ നടിമാർ വർഗ്ഗം:അമേരിക്കൻ ടെലിവിഷൻ നടിമാർ വർഗ്ഗം:1970-ൽ ജനിച്ചവർ
ജമാൽപുർ ഏറ്റുമുട്ടൽ (2014)
ഇന്ത്യയിലെ പഞ്ചാബ് സംസ്ഥാനത്തെ ലുധിയാന ജില്ലയിൽ ജമാൽ പ്രദേശത്ത് നടന്നുകൊണ്ടിരിക്കുന്ന ഒരു ക്രിമിനൽ കേസാണ് ജമാൽ വ്യാജ ഏറ്റുമുട്ടൽ കേസ്. ഹരീന്ദർ സിങ്(23), ജതീന്ദർ സിങ് (25) എന്നീ ദലിത് സഹോദരങ്ങളെ പഞ്ചാബ് പോലീസ് ഏറ്റുമുട്ടലിലൂടെ കൊലപ്പെടുത്തിയ സംഭവമാണ് കേസിനാദാരം. സംസ്ഥാനത്തെ ഭരണകക്ഷിയായ ശിരോമണി അകാലി ദൾ (ബാദൽ) പ്രവർത്തകനായ ഗുർജിത് സിങ്ങിന്റെ പങ്ക് വ്യക്തമായതോടെയാണ് കേസിന് പൊതുജനശ്രദ്ധ ലഭിച്ചത്.
കേസ്
ലുധിയാനയിലെ ബോഹപുർ ഗ്രാമത്തിൽ താമസക്കാരായ ജില്ലാതല കബഡി കളിക്കാരും ദലിത് സഹോദരങ്ങളുമായ യുവാക്കളാണ് ജമാൽപുരിലെ വാടകവീട്ടിൽ കോൺസ്റ്റബിൾ യദ്വിന്ദർ സിങ്ങിന്റേയും രണ്ടു ഹോംഗാർഡുകളുടെയും ആക്രമണത്തിന് ഇരയായി കൊല്ലപ്പെട്ടത്. പെൺകുട്ടികളെ അപമാനിക്കാൻ ശ്രമിക്കൽ, കൊലപാതക ശ്രമം, മറ്റു അതിക്രമങ്ങൾ എന്നി കേസുകളിൽ 2013,14 വർഷങ്ങളിലായി ഉൾപ്പെട്ടിട്ടുള്ളവരാണ് യുവാക്കൾ എന്നാണ് പോലീസ് പറയുന്നത്, എന്നാൽ ഇക്കാര്യം കുടുംബങ്ങൾ നിഷേധിച്ചിട്ടുണ്ട്.
പ്രതിഷേധം
ഭരണകക്ഷി നേതാക്കളും പോലീസും പ്രതിസ്ഥാനത്തുള്ള കേസ് സിബിഐയെ കൊണ്ട് അന്വേഷിപ്പിക്കണമെന്ന് ആവശ്യപ്പെട്ട് യുവാക്കളുടെ കുടുംബവും ആംആദ്മി പാർട്ടി പഞ്ചാബ് ഘടകവും സംസ്ഥാനത്ത് വൻ പ്രതിഷേധ സമരങ്ങൾ സംഘടിപ്പിച്ചിരുന്നു. പ്രതിസ്ഥാനത്തുള്ള ഗുർജിത് സിങ് ജാട്ട് സമുദായാംഗമായതിനാലും യുവാക്കൾ ദലിത് വിഭാഗത്തിൽ പെട്ടവരായതിനാലും കൊലപാതകം ജാതിയമാണെന്ന് ആരോപിച്ചായിരുന്നു കുടുംബാംഗങ്ങൾ പ്രതിഷേധ സമരം ആരംഭിച്ചത്. ലുധിയാന ഛണ്ഡിഖഡ് ദേശീയ പാത ഉപരോധമടക്കമുള്ള സമരപരിപാടികൾ കുടുംബാംഗങ്ങൾ നടത്തിയിരുന്നു.
നടപടി
കൊലപാതകത്തിൽ പങ്കാളികളായ മാച്ഛിവാറ പോലീസ് സ്‌റ്റേഷനിലെ എസ്എച്ച്ഒ കോൺസ്റ്റബിൾ മൻജിന്ദർ സിങ്, ഖന്ന ജില്ല എസ്എസ്പി ഹർഷ് കുമാർ ബൻസൽ, രണ്ടു ഹോംഗാർഡുകൾ എന്നിവരെ സർവ്വീസിൽ നിന്ന് സസ്‌പെൻഡ് ചെയ്തു. പ്രതികൾക്കെതിരെ എസ്.സി-എസ്.ടി ആക്ട് പ്രകാരം കേസെടുക്കുകയും ചെയ്തു.
അവലംബം
വർഗ്ഗം:പഞ്ചാബിന്റെ ചരിത്രം (ഇന്ത്യ)
മാൻഡോ ഡാലിയാനിസ്
മാൻഡോ അഡമാൻഡിയ ഡാലിയാനിസ്-കരംബാറ്റ്സാകി (Μαντώ Νταλιάνη-Καραμπατζάκη); 1920-1996) ഒരു ഗ്രീക്ക് വൈദ്യനും മനോരോഗചികിത്സകയും ഗവേഷകയുമായിരുന്നു.
ജീവചരിത്രം
ഏഷ്യാമൈനറിൽ ഒട്ടോമൻ സാമ്രാജ്യത്തിലെ പല്ലദാരി (Παλλαδάρι) എന്ന ഗ്രാമത്തിലാണ് മാൻഡോ ഡാലിയാനിസ് ജനിച്ചത്. ഇന്നത്തെ പടിഞ്ഞാറൻ തുർക്കിയിലെ ആധുനി ബർസ നഗരത്തിന് പുറത്തായിരുന്നു ഈ നഗരം സ്ഥിതിചെയ്തിരുന്നത്.
1922-ൽ നടന്ന മൈനർ ഏഷ്യാ വംശഹത്യയിൽ രണ്ടുവയസ്സുള്ള കുട്ടിയേയുംകൊണ്ട് അവളുടെ മാതാപിതാക്കൾ തെസ്സലോനിക്കിയിലേക്കും തുടർന്ന് ഗ്രീസിലേക്കും ഓടിപ്പോകുകയും ഡാലിയാനിസ് അവിടെ വളരുകയും ചെയ്തു. പ്രാഥമിക വിദ്യാലയത്തിലും ഹൈസ്കൂളിലും അവൾ അത്യുത്സാഹിയായ വിദ്യാർത്ഥിനിയായിരുന്നു. വൈദ്യശാസ്ത്ര പഠനത്തിൽ തൽപരയായ അവർ അക്കാലത്ത് വൈദ്യശാസ്ത്ര വിദ്യാഭ്യാസത്തിന് സൌകര്യമുള്ള ഏഥൻസിലെ ഏക വിദ്യാലയമായിരുന്ന സ്കൂൾ ഓഫ് മെഡിസിനിൽ പ്രവേശനത്തിന് അപേക്ഷിച്ചു. 1938-ൽ ഡാലിയാനിസ് വൈദ്യശാസ്ത്ര വിദ്യാലയത്തിൽ ചേർന്നുവെങ്കിലും അവളുടെ മാതാവിന് അസുഖം വന്നതിനാൽ അവരെ പരിചരിക്കേണ്ടിവന്നതോടൊപ്പം 1941-1944 ലെ ജർമ്മൻ അധിനിവേശവും കൂടിയായപ്പോൾ പഠനം വൈകുകയും 1947-ൽ മാത്രം വൈദ്യശാസ്ത്ര പഠനം പൂർത്തിയാക്കി ഒരു വൈദ്യനായിത്തീരുകയും  ചെയ്തു. 1945 സെപ്തംബറിൽ, ഒരു ഡോക്ടറും ഏഥൻസിലെ സോട്ടിരിയ ഹോസ്പിറ്റലിൽ വച്ച് മെഡിക്കൽ പഠനത്തിനിടെ പരിചയപ്പെട്ട വ്യക്തിയുമായ ഡിമിട്രിസ് ഡാലിയാനിസിനെ (Δημήτρης Νταλιάνης) അവർ വിവാഹം കഴിച്ചു.
ജയിൽവാസം
രണ്ടാം ലോകമഹായുദ്ധത്തിനു ശേഷവും തുടർന്നുള്ള 1946-1949 ലെ ഗ്രീക്ക് ആഭ്യന്തരയുദ്ധകാലത്തും നിയമവിരുദ്ധമായ ഇടതുപക്ഷ പ്രവർത്തനങ്ങളുടെ പേരിൽ അവൾ അറസ്റ്റ് ചെയ്യപ്പെടുകയും 1949 ഏപ്രിൽ 13 ന് ഏതൻസിലെ അവെറോഫ് ജയിലിൽ അടയ്ക്കപ്പെടുകയും ചെയ്തു (Φυλακές Αβέρωφ, 1971-ൽ അത് തകർക്കപ്പെട്ടു). രണ്ട് വയസ്സിന് താഴെയുള്ള സ്ത്രീകൾക്ക് അവരുടെ കുട്ടികളെ ജയിലിലേയ്ക്ക് ഒപ്പം കൊണ്ടുവരാൻ അനുവദിക്കുന്ന ഒരു വനിതാ ജയിലായിരുന്നു അവെറോഫ് ജയിൽ. മാൻഡോ ഒരു മെഡിക്കൽ ഡോക്‌ടറായിരുന്നതിനാൽ ജയിലിൽ സ്ത്രീകളുടെയും കുട്ടികളുടെയും ആരോഗ്യം പരിരക്ഷിക്കാൻ അവൾ നിയുക്തയായിരുന്നു. 21 മാസത്തിന് ശേഷം ഒരു കുറ്റവും ചുമത്താതെ അവൾ ജയിലിൽനിന്ന് വിട്ടയയ്ക്കപ്പെട്ടു.
വൈദ്യശാസ്ത്ര മേഖല
1955-ൽ മാൻഡോ തൻറെ കുടുംബത്തോടൊപ്പം ആദ്യം ഇംഗ്ലണ്ടിലേക്കും 1960-ൽ സ്വീഡനിലേക്കും താമസം മാറി. സോഡർട്ടൽജെയിലെ PBU (Psykiatriska Barn-och Ungdomsvården), (സൈക്യാട്രിക് ചൈൽഡ് ആൻഡ് യൂത്ത് ക്ലിനിക്കുകൾ) എന്നിവിടങ്ങളിൽ ഒരു ബാല മനോരോഗചികിത്സകയായി ജോലി ചെയ്തതിനേത്തുടർന്ന് സ്വീഡനിലെ മെർസ്റ്റയിലും ഒടുവിൽ 1980-ൽ ഗ്രീസിൽ ആവിർഭവിച്ച ജനാധിപത്യത്തിൻറെ തുടക്കത്തിൽ, തടവിലാക്കപ്പെട്ടിരുന്ന നിരവധി കുടുംബങ്ങളേയും അവളുടെ സഹവാസികളേയും കണ്ടെത്തുകയും അവരുടെ തടവറയിലെ ജീവിതത്തെക്കുറിച്ച് അഭിമുഖം നടത്താമെന്നുള്ള വിശ്വാസത്തിൽ ഗ്രീസിലേയ്ക്കും പോകുകയു ചെയ്തു. 100-ലധികം അമ്മമാരെയും അവരുടെ കുടുംബങ്ങളെയും ജീവിതപങ്കാളികളെയും മക്കളെയും പേരക്കുട്ടികളെയും എല്ലാം കൂടി ഏകദേശം 1,000 പേരെയാണ് മാൻഡോ എ ഡാലിയാനിസ് അഭിമുഖം നടത്തിയത്. 1994-ൽ, 1946-49-കളിലെ ഗ്രീക്ക് ആഭ്യന്തരയുദ്ധകാലത്ത് അമ്മമാരോടൊപ്പം തടവിലാക്കപ്പെട്ട കുട്ടികളെക്കുറിച്ചുള്ള Children in Turmoil during the Greek civil war 1946-49: today's adults : a longitudinal study on children confined with their mothers in prison  എന്ന തലക്കെട്ടിലുള്ള സ്വീഡനിലെ സ്റ്റോക്ക്ഹോമിലെ കരോലിൻസ്ക ഇൻസ്റ്റിറ്റ്യൂട്ടിലെ തന്റെ പ്രബന്ധത്തെ അവർ ന്യായീകരിച്ചു. താമസിയാതെ 1996-ൽ മാൻഡോ മരണമടയുകയും, After the War Was Over: Reconstructing the Family, Nation, and State in Greece  എന്ന തലക്കെട്ടോടെയും ചരിത്രപരമായ വീക്ഷണകോണിലുള്ള മാൻഡോ ഡാലിയാനിസിൻറെ പ്രബന്ധത്തിന്റെ സംഗ്രഹം അടങ്ങിയിരിക്കുന്ന ഒരു പുസ്തകം മാർക്ക് മസോവർ എഡിറ്റ് ചെയ്‌ത പ്രസിദ്ധീകരിക്കപ്പെട്ടു.
അവലംബം
വർഗ്ഗം:ഗ്രീക്ക് വൈദ്യശാസ്ത്രഞ്ജർ വർഗ്ഗം:1920-ൽ ജനിച്ചവർ വർഗ്ഗം:1996-ൽ മരിച്ചവർ
മന്ത്രി (ചെസ്സ്)
ചെസ്സിലെ ഏറ്റവും ശക്തിയേറിയ കരുവാണ് മന്ത്രി അഥവാ റാണി. ഈ കരുവിന് എത്ര കള്ളി വേണമെങ്കിലും തിരശ്ചിനമായോ കുത്തനെയോ കോണോടു കോണോ നീക്കാനുള്ള കഴിവുണ്ട്. ഓരോ കളിക്കാരനും ഓരോ മന്ത്രി വീതം ആദ്യനിരയിൽ രാജാവിന്റെ ഒരു വശത്തായി ഉണ്ട്. ചെസ്സ് കളത്തിലെ യഥാർത്ഥ ക്രമപ്രകാരം കറുത്ത മന്ത്രി കറുത്ത കള്ളിയിലും വെളുത്ത മന്ത്രി വെളുത്ത കള്ളിയിലുമാണ്. ചെസ്സ് നൊട്ടേഷൻ പ്രകാരം, വെള്ള മന്ത്രി d1 ലും കറുത്ത മന്ത്രി d8 ലും ആണ് നിരത്തുന്നത്. കാലാളുകൾക്ക് സ്ഥാനക്കയറ്റം ലഭിക്കാറാകുമ്പോൾ സാധാരണയായി ഏറ്റവും ശക്തിയേറിയ കരുവായ മന്ത്രിയായാണ് മാറാറുള്ളത്.
നീക്കുന്ന രീതി
വർഗ്ഗം:ചെസ്സ് കരുക്കൾ
നീലം ഗിരി
ജീവിതം
കുട്ടികൾക്കായുള്ള ആൽഫ്രഡ് ഐ. ഡ്യുപോണ്ട് ഹോസ്പിറ്റലിലെ രക്തവും മജ്ജ മാറ്റിവയ്ക്കൽ യൂണിറ്റിലെ സ്റ്റാഫ് ഫിസിഷ്യനായിരുന്നു ഡോ നീലം ഗിരി. എൻസിഐ ക്ലിനിക്കൽ ജനറ്റിക്സ് ബ്രാഞ്ചിലെ സ്റ്റാഫ് ക്ലിനിക്കാണ് ഡോ നീലം ഗിരി. എൻസിഐയിൽ ജോലി ചെയ്യുന്ന കാലത്ത്, നാഷണൽ ഹാർട്ട്, ലംഗ്, ബ്ലഡ് ഇൻസ്റ്റിറ്റ്യൂട്ടിന്റെ (എൻഎച്ച്എൽബിഐ) സ്റ്റെം സെൽ ബയോളജി ലബോറട്ടറിയിൽ ഗിരി ജോലി ചെയ്തിട്ടുണ്ട്, അവിടെ ഡയമണ്ട്-ബ്ലാക്ക്ഫാൻ അനീമിയ പോലുള്ള ബയോളജി പാരമ്പര്യമായി ലഭിച്ച അസ്ഥി മജ്ജ പരാജയ സിൻഡ്രോമുകൾ ഉൾപ്പെടെയുള്ള ഗവേഷണ താൽപ്പര്യങ്ങളിൽ ഉൾപ്പെടുന്നു. ഫാങ്കോണി അനീമിയ, ഡിസ്കെരാറ്റോസിസ് കൺജെനിറ്റ, ഡയമണ്ട് - ബ്ലാക്ക്ഫാൻ അനീമിയ, ഷ്വാച്ച്മാൻ-ഡയമണ്ട് സിൻഡ്രോം എന്നിവയുൾപ്പെടെ ഈ പ്രോട്ടോക്കോളിന്റെ ഭാഗമായി പഠിക്കുന്ന വിവിധ രോഗങ്ങളെ കേന്ദ്രീകരിച്ച് അവൾ ക്ലിനിക്കൽ, ലബോറട്ടറി ഗവേഷണം നടത്തുന്നു.
2021 ജനുവരിയിൽ, COVID-19 വാക്സിൻ സ്വീകരിച്ച ആദ്യത്തെ നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്ത് (NIH) ജീവനക്കാരിൽ ഒരാളായിരുന്നു ഡോ നീലം ഗിരി.
ബാഹ്യ ലിങ്കുകൾ
വർഗ്ഗം:കാൻസർ ഗവേഷകർ വർഗ്ഗം:ഇന്ത്യയിലെ വനിതാ ഭിഷഗ്വരർ വർഗ്ഗം:മുംബൈ സർവകലാശാലയിലെ പൂർവ്വ വിദ്യാർത്ഥികൾ വർഗ്ഗം:ജീവിച്ചിരിക്കുന്ന പ്രമുഖർ
എഫ് . ഇ. പർഗിറ്റർ
പൗരസ്ത്യപൈതൃക ഗവേഷകനും ബ്രിട്ടീഷ് ഇന്ത്യയിലെ ഉയർന്ന സിവിൽ ഉദ്യോഗസ്ഥനുമായിരുന്നു '''എഫ്. ഇ. പർഗിറ്റർ'''. ( ഫ്രെഡറിക് ഈഡൻ പർഗിറ്റർ -ജ: 1852 - 18 ഫെബ്:1927) ഇന്ത്യൻ സിവിൽ സർവ്വീസ് പരീക്ഷ വിജയിച്ചതിനെത്തുടർന്നു 1875 ൽ ആണ് അദ്ദേഹം ഇന്ത്യയിൽ സേവനത്തിനെത്തിയത്. 1875 മുതൽ 1906 വരെ അദ്ദേഹം ഇന്ത്യയിൽ സേവനം അനുഷ്ഠിച്ചിരുന്നു. കൽക്കത്ത ഹൈക്കോടതിയിലെ ഒരു ന്യായാധിപനായും ഉയർത്തപ്പെട്ട പർഗിറ്റർ 1906 ൽ സേവനത്തിൽ നിന്നും സ്വയം വിരമിച്ച് സ്വദേശത്തേയ്ക്കു മടങ്ങുകയായിരുന്നു.
ചരിത്രപഠനരംഗത്ത്
ചന്ദ്രഗുപ്തമൗര്യന്റെ കാലഘട്ടത്തെയും അക്കാലത്തെ സാമൂഹ്യജീവിതത്തെയും കുറിച്ച് അദ്ദേഹം ആധികാരികമായ വിവരങ്ങൾ നൽകിയിട്ടുണ്ട്.
ഗ്രന്ഥങ്ങൾ
1. A Revenue History of the Sundarbans from 1870 to 1920. Calcutta: Bengal Board of Revenue, 1920. 2. The Markandeya-Puranam Sanskrit Text English Translation with Notes and Index of Verses. Edited by Shastri K.L. Joshi; Translated by Pargiter, F. Eden. 3. Ancient Indian Historical Tradition. London, Oxford University Press, 1922. 4. A Revenue History of the Sundarbans from 1765 to 1870. Calcutta: Bengal Board of Revenue, 1935.
അവലംബം
വർഗ്ഗം:ഗവേഷകർ വർഗ്ഗം:1852-ൽ ജനിച്ചവർ വർഗ്ഗം:ഫെബ്രുവരി 18-ന് മരിച്ചവർ വർഗ്ഗം:1927-ൽ മരിച്ചവർ വർഗ്ഗം:ന്യായാധിപന്മാർ
ജയന്ത ഹസാരിക
ആസ്സാമീസ് ഗായകനും ഗാനരചയിതാവുമാണ്ജയന്ത ഹസാരിക. (20 സപ്തം: 1943 – 15 ഒക്ടോ: 1977) .നിരവധി ചലച്ചിത്രഗാനങ്ങൾക്ക് അദ്ദേഹം സംഗീതസംവിധാനം നിർവ്വഹിയ്ക്കുകയും ചെയ്തിട്ടുണ്ട്. ഗായകനായിരുന്ന ഭൂപൻ ഹസാരികയുടെ ഇളയ സഹോദരനുമാണ് ജയന്ത.
ജിവിതരേഖ
ആസ്സാമിലെ സംഗീതപാരമ്പര്യമുണ്ടായിരുന്ന ഒരു കുടുംബത്തിൽ ജനിച്ച ജയന്ത സ്കൂൾ വിദ്യാഭ്യാസത്തിനു ശേഷം കൊൽക്കത്തയിലേയ്ക്ക് താമസം മാറ്റുകയും ചില ഗാനങ്ങൾ എച്ച്. എം.വിയ്ക്കു വേണ്ടി റിക്കാർഡു ചെയ്യുകയുമുണ്ടായി. നാട്ടിൽ തിരിച്ചെത്തിയ ജയന്ത സഹോദരനായ ഭൂപനോടൊപ്പം നിരവധി ചിത്രങ്ങൾക്ക് സംഗീതസംവിധാനം നിർവ്വഹിച്ചു.
അവലംബം
വർഗ്ഗം:സംഗീതസം‌വിധായകർ വർഗ്ഗം:ആസ്സാമീസ് വർഗ്ഗം:സെപ്റ്റംബർ 20-ന് ജനിച്ചവർ വർഗ്ഗം:ഒക്ടോബർ 15-ന് മരിച്ചവർ വർഗ്ഗം:1943-ൽ ജനിച്ചവർ വർഗ്ഗം:1977-ൽ മരിച്ചവർ
പോളണ്ടിലെ ദേശീയോദ്യാനങ്ങൾ
പോളണ്ടിൽ ആകെ 23 ദേശീയോദ്യാനങ്ങളാണുള്ളത്. ഇവ മുൻപ് പോളണ്ട് ബോർഡ് ഓഫ് നാഷണൽ പാർക്ക്സ് (Krajowy Zarząd Parków Narodowych) ആണ് നടത്തിയിരുന്നതെങ്കിലും 2004 ൽ ഉത്തരവാദിത്തം പരിസ്ഥിതി മന്ത്രാലയത്തിലേയ്ക്ക് കൈമാറ്റം ചെയ്യപ്പെട്ടു.
മിക്ക ദേശീയോദ്യാനങ്ങളും കർശനമായും ഭാഗികമായും സംരക്ഷിത മേഖലകളായി തരം തിരിച്ചിരിക്കുന്നു. കൂടാതെ, ഇവയുടെ സംരക്ഷണത്തിനായി ദേശീയോദ്യാനങ്ങളെ വലയം ചെയ്ത് otulina എന്ന പേരിൽ സംരക്ഷണ ബഫർ സോണുകളും സ്ഥിതിചെയ്യുന്നു.
അവലംബം
വർഗ്ഗം:ദേശീയോദ്യാനങ്ങളുടെ പട്ടികകൾ
മോണോക്ലെഡ് കോബ്ര
ഇന്ത്യ,ചൈന, വിയറ്റ്നാം , നേപ്പാൾ , ഭൂട്ടാൻ , തായ്ലൻഡ് , ബംഗ്ലാദേശ് മ്യാന്മാർ , കംബോഡിയ. എന്നീ രാജ്യങ്ങളിൽ കാണപ്പെടുന്ന മൂർഖൻ ഇനമാണ് മോണോക്ലെഡ് കോബ്ര എന്നറിയപ്പെടുന്ന ഇന്ത്യൻ സ്പിറ്റിങ്ങ് കോബ്ര ( naja kouthia ). വിഷം ചീറ്റാൻ ഇവയ്ക്ക് കഴിവുണ്ട്. ഇന്ത്യയിൽ ബീഹാർ ഒറീസ്സ തുടങ്ങിയ ഉത്തരേന്ത്യൻ സംസ്ഥാനങ്ങളിൽ ആണ് ഇവ കണ്ടുവരുന്നത്.കേരളത്തിൽ ഇവ കാണപ്പെടുന്നില്ല. ഇവ ഐ.യു.സി.എൻ (IUCN) റെഡ് ലിസ്റ്റ് ൽ ഉൾപ്പെടുന്നു.
വിവരണം
ഇതിന്റെ പത്തി വിടർത്തിയാൽ പിൻഭാഗത്ത് ഒ (O) ആകൃതിയിലോ അല്ലെങ്കിൽ കണ്ണാടി പോലേയോ ഉള്ള അടയാളം ആണ് ഉള്ളത്.
വിഷം
ഇതിന്റെ വിഷം പ്രധാനമായും ന്യൂറോടോക്സിൻ അടങ്ങിയിരിക്കുന്നു. മോണോക്ലെഡ് കോബ്രയാണ് തായ്‌ലൻഡിൽ  ഏറ്റവും കൂടുതൽ മാരകമായ കേസുകൾക്ക് കാരണമായത്. പ്രധാനമായും മയക്കം, ന്യൂറോളജിക്കൽ, ന്യൂറോ മസ്കുലർ ലക്ഷണങ്ങൾ സാധാരണയായി ആദ്യസമയങ്ങളിൽ പ്രകടമാകും; ഹൈപ്പോടെൻഷൻ,  കടിയേറ്റ ഭാഗത്തിന് ചുറ്റുമുള്ള വേദന എന്നിവ കടിയേറ്റതിനെ തുടർന്ന് ഒന്ന് മുതൽ നാല് മണിക്കൂറിനുള്ളിൽ ഈ ലക്ഷണങ്ങൾ പ്രകടമാകും; സമയത്ത് വിധഗ്ധ ചികിത്സ ലഭിച്ചില്ലങ്കിൽ  മരണം അതിവേഗം സംഭവിക്കാം.
അവലംബം
https://en.m.wikipedia.org/wiki/Monocled_cobra
http://www.toxinology.com/fusebox.cfm?fuseaction=main.snakes.display&id=SN0040
വിദഗ്ദ്ധ നിരൂപണം
ഒരു കൃതിയുടെയോ പ്രബന്ധത്തിന്റെയോ അവലോകനം സമാനമായ യോഗ്യതയുള്ള ഒന്നോ അതിലധികമോ വിദഗ്ദ്ധർ നടത്തുന്നതിനെയാണ് വിദഗ്ദ്ധ നിരൂപണം (പീർ റിവ്യൂ) എന്ന് വിളിക്കുന്നത്. ഒരു മേഖലയിലെ വിദഗ്ദ്ധർ നടത്തുന്ന ഗുണനിലവാര പരിശോധനയാണ് ഇത്. പ്രവർത്തനം മെച്ചപ്പെടുത്തുക, വിശ്വസനീയത വരുത്തുക, ഗുണനിലവാരം നിലനിർത്തുക എന്നീ ലക്ഷ്യങ്ങളോടെയാണ് വിദഗ്ദ്ധ നിരൂപണം നടത്തുന്നത്. അക്കാദമിക വേദികളിൽ ഒരു പ്രബന്ധം പ്രസിദ്ധീകരിക്കാൻ യോഗ്യമാണോ എന്ന പരിശോധനയാണ് ഈ പ്രക്രീയയിലൂടെ നടക്കുക.
അവലോകനത്തിന് ഉപയോഗിക്കുന്ന പ്രക്രീയ, വൈദഗ്ദ്ധ്യമുള്ള മേഖല എന്നിവ അനുസരിച്ച് വിദഗ്ദ്ധനിരൂപണത്തെ വർഗ്ഗീകരിക്കാം. മെഡിക്കൽ പീർ റിവ്യൂ എന്ന പ്രയോഗം ക്ലിനിക്കൽ വിഷയങ്ങൾ പഠിപ്പിക്കാനുള്ള ഡോക്ടർമാരുടെയോ നഴ്സ്‌മാരുടേയോ കഴിവിനെ സഹപ്രവർത്തകർ അവലോകനം ചെയ്യുന്നതോ, ജേണലുകളിലെ ലേഖനങ്ങൾ വിദഗ്ദ്ധർ പ്രസിദ്ധീകരണത്തിനു മുൻപായി പരിശോധിക്കുന്നതോ, പ്രസിദ്ധീകരിക്കപ്പെട്ട ലേഖനങ്ങളുടെ മൂല്യം അവലോകനം ചെയ്യുന്നതോ ആവാം. പ്രഫഷണൽ സൊസൈറ്റികളുടെ ആദർശങ്ങൾ പാലിക്കപ്പെടുന്നുണ്ടോ എന്ന പരിശോധനയും മെഡിക്കൽ പീർ റിവ്യൂ എന്ന ഗണത്തിൽ പെടുത്തപ്പെട്ടിട്ടുണ്ട്. ഈ പ്രയോഗത്തിന് ഇത്തരത്തിൽ അർത്ഥവ്യത്യാസങ്ങളുണ്ട്.
പുറത്തേയ്ക്കുള്ള കണ്ണികൾ
വർഗ്ഗം:നിരൂപണം വർഗ്ഗം:ഗവേഷണം
റോബർട്ട് എ ബ്യൂട്ടെ
ഒരു വിരമിച്ച മേജർ ജനറലും അമേരിക്കൻ ഐക്യനാടുകളിലെ എയർഫോഴ്സിന്റെ മുൻ ആക്ടിംഗ് സർജൻ ജനറലുമാണ് റോബർട്ട് എ ബ്യൂട്ടെ (ജനനം 1939, ഇല്ലിനോയിയിലെ ഷിക്കാഗോയിൽ).
1960-ൽ ബെലോയിറ്റ് കോളേജിൽ നിന്ന് ബയോളജിയിൽ ആർട്‌സ് ബിരുദവും 1964-ൽ നോർത്ത് വെസ്റ്റേൺ യൂണിവേഴ്‌സിറ്റി മെഡിക്കൽ സ്‌കൂളിൽ നിന്ന് ഡോക്‌ടർ ഓഫ് മെഡിസിൻ ബിരുദവും നേടി.
കരിയർ
1969-ൽ ബ്യൂട്ടെ അമേരിക്കൻ ഐക്യനാടുകളിലെ എയർഫോഴ്സിൽ ചേർന്നു. ബാർക്‌സ്‌ഡേൽ എയർഫോഴ്‌സ് ബേസിൽ ഒബ്‌സ്റ്റെട്രിക്‌സ് ആൻഡ് ഗൈനക്കോളജി മേധാവിയായി നാല് വർഷക്കാലം അദ്ദേഹം സേവനമനുഷ്ഠിച്ചു. തുടർന്ന് ഹെഡ്ക്വാർട്ടേഴ്‌സ് സ്ട്രാറ്റജിക് എയർ കമാൻഡിലേയ്‌ക്ക് ക്ലിനിക്കൽ മെഡിസിൻ ഡിവിഷൻ മേധാവിയായി നിയമിക്കപ്പെട്ടു.
1974-ൽ പ്ലാറ്റ്‌സ്‌ബർഗ് എയർഫോഴ്‌സ് ബേസിലെ ആശുപത്രിയുടെ ചുമതല അദ്ദേഹത്തിന് ലഭിച്ചു. അക്കാലത്ത് സ്ട്രാറ്റജിക് എയർ കമാൻഡിലെ ഏറ്റവും പ്രായം കുറഞ്ഞ ഹോസ്പിറ്റൽ കമാൻഡറായിരുന്ന അദ്ദേഹത്തിന് 35 വയസ്സായിരുന്നു. പിന്നീട് ബ്യൂട്ടെ പീസ് എയർഫോഴ്സ് ബേസിലെയും ബാർക്‌സ്‌ഡെയ്‌ലിലെയും ആശുപത്രികളുടെ കമാൻഡറായി ചുമതലയേറ്റെടുത്തു. ബാർക്‌സ്‌ഡെയ്‌ലിലുള്ള കാലത്ത്, എട്ടാമത്തെ എയർഫോഴ്‌സിന്റെ കമാൻഡറുടെ മെഡിക്കൽ ഉപദേശകനായും അദ്ദേഹം സേവനമനുഷ്ഠിച്ചു.
1980-ൽ, യു.എസ്. എയർഫോഴ്‌സ് യൂറോപ്പിന്റെ ആസ്ഥാനത്ത് ഡെപ്യൂട്ടി കമാൻഡ് സർജൻ ആയി ബ്യൂട്ടെ തിരഞ്ഞെടുക്കപ്പെട്ടു. അവിടെയായിരിക്കുമ്പോൾ, നാറ്റോ ബോയിംഗ് ഇ-3 സെൻട്രി ക്രൂവുകൾക്കായി മെഡിക്കൽ മാനദണ്ഡങ്ങൾ സൃഷ്ടിക്കുന്നതിൽ അദ്ദേഹം പ്രമുഖനായിരുന്നു. 1981-ൽ, വ്യോമസേനയുടെ ഏറ്റവും വലിയ മെഡിക്കൽ തയ്യാറെടുപ്പ് വ്യായാമമായ മെഡിക്കൽ റെഡ് ഫ്ലാഗ്-മ്യൂണിക്ക് അദ്ദേഹം സംഘടിപ്പിക്കുകയും കമാൻഡർ ചെയ്യുകയും ചെയ്തു.
അവലംബം
വർഗ്ഗം:1939-ൽ ജനിച്ചവർ
അമരപുര
മ്യാന്മറിന്റെ പുരാതന തലസ്ഥാനവും, ഇന്ന് മാണ്ഡലെ നഗർത്തിലെ ഒരു ടൗൺഷിപ്പുമാണ് അമരപുര Amarapura (အမရပူရ, ) അമരപുര ( အမရပူရ, ). പടിഞ്ഞാറ് ഐരാവതി നദി, വടക്ക് ചന്മ്യാതാസി ടൗൺഷിപ്, തെക്ക് പുരാതനകേന്ദ്രമായ ഇൻവ എന്നിവയാണ് അമരപുരയുടെ അതിരുകൾ. കോൻബൗങ് കാലഘട്ടത്തിൽ രണ്ട് തവണ (1783–1821 പിന്നെ 1842–1859) മ്യാന്മാറിന്റെ തലസ്ഥാനവുമായിരുന്നു ഈ പട്ടണം. പിന്നീട് 1859-ൽ മ്യാന്മാറിന്റെ തലസ്ഥാനം ഇവിടെനിന്നും 11കി.മീ വടക്കുള്ള മാണ്ഡലെ നഗരത്തിലേക്ക് മാറ്റി സ്ഥാപിക്കുകയുണ്ടായി. മാണ്ഡലെയുമായി ബന്ധപെടുത്തി, തെക്കൻ നഗരം എന്നർത്ഥം വരുന്ന തൗങ്മ്യൊ(Taungmyo) എന്നപേരിലും അമരപുര പണ്ട് അറിയപ്പെട്ടിരുന്നു. നഗര വികാസത്തിന്റെ ഫലമായി അമരപുര ഇന്ന് മാണ്ഡലെയുടെ ഒരു ഭാഗമായി മാറിയിരിക്കുന്നു. ഇന്ന് ഈ പട്ടണം പരമ്പരാഗതമായ പട്ട്, പരുത്തിനൂൽ നെയ്ത്തു്, ഓട് ശില്പ നിർമ്മാണം എന്നിവയ്ക്ക് പേരുകേട്ടതാണ്.
പദോല്പത്തി
"മരണമില്ലാത്ത നഗരം" എന്നർത്ഥത്തിൽ പാലി ഭാഷയിൽനിന്നുമാണ് (Amarapūra (MY အမရပုရ)) അമരപുര എന്ന പദം ഉദ്ഭവിച്ചിരിക്കുന്നത്.
ചരിത്രം
ഇടത്ത്‌|ലഘുചിത്രം|അമരപുരയിലെ [[Bodawpaya|ബോഡവപായ രാജാവിന്റെ രാജകൊട്ടാരം,1795-ൽ ബ്രിട്ടീഷ് ഉദ്യോഗസ്ഥൻ മൈക്കിൽ സിംസിന്റെ, സന്ദർശനകാലത്ത് ]] കോൺബാംഗ് രാജവംശത്തിലെ ബോഡവപായയാണ് അമരപുര സ്ഥാപിച്ചത്. 1783 മെയ് മാസത്തിൽ അദ്ദേഹം തന്റെ പുതിയ തലസ്ഥാനമായി അമരപുര സ്ഥാപിച്ചു. പുതിയ തലസ്ഥാനം ബുദ്ധ പരിഷ്കാരങ്ങളുടെയും ബുദ്ധമത പഠനത്തിന്റെയും കേന്ദ്രമായി മാറി. 1800 ൽ ശ്രീലങ്കയിൽ നിന്നുള്ള ബുദ്ധമത പുരോഹിതന്മാർ ഈ നഗരത്തിൽ വന്ന് ഉന്നത പദവി നേടുകയും ശേഷം അമരപുര നികയ (അമരപുര വിഭാഗം) സ്ഥാപിക്കുകയുമുണ്ടായി.
1810-ൽ ഈ പട്ടണത്തിൽ 170,000 ആളുകൾ താമസിച്ചിരുന്നതായി കണക്കാക്കുന്നു, എന്നാൽ ആ വർഷം നഗരം അഗ്നിബാധയാൽ നശിപ്പിക്കപ്പെടുകയുണ്ടായി. ബോഡവ്‌പായയുടെ ചെറുമകനായ ബാഗിദാവ് 1821 നവംബറിൽ കോടതിയെ അവയിലേക്ക് മാറ്റി. 1827 ൽ അമരപുരയിലെ ജനസംഖ്യ 30,000 മാത്രമായിരുന്നു. 1842 ഫെബ്രുവരിയിൽ, ബാഗിദൗവിന്റെ പിൻഗാമിയായ ഥാരവധി രാജാവ് രാജകീയ തലസ്ഥാനം വീണ്ടും അമരപുരയിലേക്ക് മാറ്റി. 1857 ഫെബ്രുവരിയിൽ, മിൻഡൺ രാജാവ് അമരപുരയിൽ നിന്നും 11 കിലോമീറ്റർ വടക്ക് മാറി മാണ്ഡലെയെ തന്റെ പുതിയ തലസ്ഥാനനഗരമായി നിർമ്മിക്കാൻ തുടങ്ങി. 1852 ലെ രണ്ടാം ആംഗ്ലോ-ബർമീസ് യുദ്ധത്തെ തുടർന്ന് ഖജനാവിലെ പണം കുറഞ്ഞതോടെ, മണ്ടാലെയുടെ നിർമ്മാണത്തിനായി അമരപുരയിൽ നിന്നുള്ള വസ്തുക്കൾ കഴിയുന്നത്ര വീണ്ടും ഉപയോഗിക്കാൻ മിൻഡൺ രാജാവ് തീരുമാനിച്ചു. അമരപുരയിലെ കൊട്ടാര കെട്ടിടങ്ങൾ പൊളിച്ച് പുതിയ സ്ഥലത്തേക്ക് കൊണ്ടുവന്നു. ഇതിനായി നഗരമതിലുകൾ പൊളിച്ച് പാതകൾ നിർമിക്കേണ്ടതായി വന്നു. ബാഗായ മഠത്തിന് സമീപം പഴയ കോട്ടനഗർത്തിന്റെ കിടങ്ങ് ഭാഗം ഇപ്പോഴും തിരിച്ചറിയാൻ കഴിയും. 1859 മെയ് 23ന് മാണ്ഡലെ നഗരം മ്യാന്മറിന്റെ ഔദ്യോഗികമായി തലസ്ഥാനമായി പ്രഖ്യാപിച്ചു.
നഗര ഭിത്തിയുടെ അവശിഷ്ടങ്ങളിൽനിന്നും, മുക്കാൽ മൈൽ നീളമുള്ള ചതുരത്തിനകത്തായിരുന്നു അമരപുര എന്ന് കരുതപ്പെടുന്നു. ഈ ചതുരത്തിന്റെ ഓരോ കോണിലും 100 അടി ഉയരത്തിൽ ഇഷ്ടികകൊണ്ട് നിർമ്മിച്ച ഓരോ പഗോഡകൾ നിലനിന്നിരുന്നു. 250ഓളം തൂണുകളുള്ള, ബുദ്ധന്റെ വെങ്കല പ്രതിമ ഉൾക്കൊള്ളുന്ന മനോഹരമായ ഒരു ക്ഷേത്രമായിരുന്നു നഗരത്തിലെ ഏറ്റവും ശ്രദ്ധേയമായ കെട്ടിടം.
അച്ചീക് ടെക്സ്റ്റൈൽ എന്നറിയപ്പെടുന്ന തദ്ദേശീയ ബർമീസ് നെയ്ത്തിന്റെ പാരമ്പര്യം അമരപുരയിൽ നിന്നാണ് ഉത്ഭവിച്ചത്, ഇത് കോൺബാംഗ് രാജവംശത്തിന്റെ സമയത്ത് പ്രചാരം നേടി, ആർക്കൊക്കെ അച്ചിക് വസ്ത്രം ധരിക്കാം എന്നതിനെകുറിച്ച് സമ്പൂർണ്ണ നിയമങ്ങൾ നിലനിന്നിരുന്നു. അമരപുര, വേഷമിട്ട വുംദ്വിന്, പരമ്പരാഗത അഛെഇക് നെയ്ത്തിന്റെ ഒരു പ്രധാന ആഭ്യന്തര കേന്ദ്രമാണ് അമരപുരയും വുന്ദ്വിന്നും.
സിംബിഡിയം
ഓർക്കിഡ് കുടുംബത്തിലെ ഓർക്കിഡേസീയിൽ 52 നിത്യഹരിത സ്പീഷീസുകളുടെ ഒരു ജനുസ്സാണ് സിംബിഡിയം / sɪmbɪdiəm / അല്ലെങ്കിൽ ബോട്ട് ഓർക്കിഡ്. ജനുസ്സിൻറെ പേര് സിംബ എന്ന ലാറ്റിൻ പദത്തിൽ നിന്ന് ആണ് ഉരുത്തിരിഞ്ഞുവന്നത്. സിംബ എന്നാൽ "കപ്പ്" "പാത്രം" അല്ലെങ്കിൽ ബോട്ട് എന്നർത്ഥം. 1799-ൽ സസ്യശാസ്ത്രജ്ഞനായ ഒലോഫ് സ്വാട്‌സ് പ്രസിദ്ധീകരിച്ച Nova acta Regiae Societatis Scientiarum Upsaliensis എന്ന പുസ്തകത്തിലൂടെയാണ് ഈ സസ്യത്തെക്കുറിച്ച് ആദ്യമായി വിവരണം നല്കിയത്.
ബാഹ്യ ലിങ്കുകൾ
വർഗ്ഗം:ഓർക്കിഡേസീ വർഗ്ഗം:അധിസസ്യ-ഓർക്കിഡുകൾ
സാന്ദ്ര ഓവർലാക്ക്
ജർമ്മൻ കാലാവസ്ഥാ വ്യതിയാന പ്രവർത്തകയും കാൾസ്‌റൂഹെ ഇൻസ്റ്റിറ്റ്യൂട്ട് ഓഫ് ടെക്‌നോളജിയിലെ എഞ്ചിനീയറിംഗ് മാനേജ്‌മെന്റ് വിദ്യാർത്ഥിയുമാണ് സാന്ദ്ര ഓവർലാക്ക് (ജനനം 2000). 2020 സെപ്റ്റംബറിൽ കൂടുതൽ പാരിസ്ഥിതിക, യുവജന കേന്ദ്രീകൃത നയങ്ങൾ നടപ്പിലാക്കുന്നതിനായി വാദിക്കുകയെന്ന ലക്ഷ്യത്തോടെ ബാഡൻ-വുർട്ടെംബർഗിലെ ഫ്രീബർഗിൽ ക്ലിമാലിസ്റ്റ് പൊളിറ്റിക്കൽ അസോസിയേഷന്റെ ഒരു പ്രാദേശിക ശാഖ സ്ഥാപിച്ചു. 2021 ലെ ബാഡൻ-വുർട്ടെംബർഗ് സംസ്ഥാന തിരഞ്ഞെടുപ്പിൽ റസ്റ്റാറ്റ് നിയോജകമണ്ഡലത്തിൽ ക്ലിമാലിസ്റ്റിനെ പ്രതിനിധീകരിക്കാൻ അവർ ആഗ്രഹിച്ചിരുന്നു. എന്നാൽ 2021 ജനുവരിയിൽ അവരും മറ്റ് മൂന്ന് സഹ ക്ലിമാലിസ്റ്റ് സ്ഥാനാർത്ഥികളും തങ്ങളുടെ സീറ്റുകളിലേക്ക് മത്സരിക്കാൻ ആഗ്രഹിക്കുന്നില്ലെന്ന് പ്രഖ്യാപിച്ചു.
2021 ജനുവരിയിൽ ഫോക്കസ് മാഗസിൻ പ്രസിദ്ധീകരിച്ച ദി ഇക്കണോമിസ്റ്റിന്റെ ജർമ്മൻ പതിപ്പ് 2021 ൽ ജർമ്മനിയെ രൂപപ്പെടുത്തുന്നതിനും സ്വാധീനിക്കുന്നതിനും സഹായിക്കുന്ന 20 പേരിൽ ഒരാളായി ജെൻസ് സ്പാൻ, ഫ്രീഡ്രിക്ക് മെർസ് തുടങ്ങിയ വ്യക്തികളോടൊപ്പം അവരെ തിരഞ്ഞെടുത്തു.
രാഷ്ട്രീയ ആക്ടിവിസം
ഓവർലക്ക് മുമ്പ് ഏതാനും ആഴ്ചകൾ ഗ്രീൻ പാർട്ടി (ജർമ്മനി) യുടെ യൂത്ത് ഡിവിഷനിൽ അംഗമായിരുന്നു, എന്നാൽ "വലിയ വ്യത്യാസമൊന്നും വരുത്താൻ കഴിയില്ല" എന്ന് അവർക്ക് തോന്നിയതിനാൽ അവർ വിട്ടുപോയി. അവരുടെ വേർപിരിയലിനെത്തുടർന്ന് ഒരു കൂട്ടം കാലാവസ്ഥാ പ്രവർത്തകർ തന്റെ പ്രദേശത്ത് ക്ലിമാലിസ്റ്റ് അസോസിയേഷന്റെ ഒരു ശാഖ സ്ഥാപിക്കുന്നതിനുള്ള ആശയം കൊണ്ടുവന്നുവെന്ന് അവർ പറയുന്നു. ബാഡൻ-വുർട്ടെംബർഗിൽ നിലവിലുള്ള ഗ്രീൻ പാർട്ടിയുടെ പാരിസ്ഥിതിക പ്രകടനത്തിലെ അതൃപ്തിയിൽ നിന്നാണ് പ്രധാനമായും ജനിച്ചത്. 2020 സെപ്റ്റംബറിൽ റീജിയണൽ ബ്രാഞ്ച് സ്ഥാപിക്കുകയും ഓവർലാക്കിനെ ആറ് ബോർഡ് അംഗങ്ങളിൽ ഒരാളായി നാമനിർദേശം ചെയ്യുകയും ചെയ്തു.
പ്രാദേശിക ബ്രാഞ്ചിന്റെ സ്ഥാപനം ചില വിവാദങ്ങൾക്ക് വിധേയമായിട്ടുണ്ട്. പാരിസ്ഥിതിക വോട്ടുകൾ "വിഭജിച്ച്" ഹരിത പ്രസ്ഥാനത്തെ ദുർബലപ്പെടുത്തുമെന്ന് അസോസിയേഷൻ ഭീഷണിപ്പെടുത്തിയെന്നും അതിനാൽ വരാനിരിക്കുന്ന തിരഞ്ഞെടുപ്പിൽ ഗ്രീൻ പാർട്ടി സീറ്റുകൾക്ക് വില നൽകാമെന്നും ഗ്രീൻ പാർട്ടിക്ക് വേണ്ടിയുള്ള ബാഡൻ-വുർട്ടെംബർഗ് മന്ത്രി പ്രസിഡന്റ് വിൻഫ്രൈഡ് ക്രെറ്റ്‌സ്‌മാൻ ആരോപിച്ചു. എന്നിരുന്നാലും, താൻ ക്ലിമാലിസ്റ്റിനെ ഒരു ഭീഷണിയായി കാണുന്നില്ലെന്നും പകരം ഇതുവരെയുള്ള പുരോഗതിയോടുള്ള അക്ഷമയിൽ നിന്ന് ജനിച്ച ഒരു അധിക പിന്തുണയുള്ള രാഷ്ട്രീയ ശക്തിയായിട്ടാണ് കാണുന്നതെന്നും ഓവർലാക്ക് പ്രസ്താവിച്ചു. . നിരവധി വർഷങ്ങളായി ബാഡൻ-വുർട്ടെംബർഗിൽ നിലവിലുള്ള പരിസ്ഥിതി പാർട്ടികളോടുള്ള ഏറ്റവും വലിയ യഥാർത്ഥ വെല്ലുവിളിയാണ് അസോസിയേഷൻ എന്ന് ഡൈ ടാഗെസെതുങ്ങ്, ഫ്രാങ്ക്ഫർട്ടർ ആൽ‌ഗെമൈൻ സൈതുങ്ങ് തുടങ്ങിയ വാർത്താ സംഘടനകൾ പ്രസ്താവിച്ചു.
മിസ്ട്രസ്സ് ഓഫ് റോബ്സ്
യുണൈറ്റഡ് കിങ്ഡത്തിലെ രാജകുടുംബത്തിലെ ഉയർന്ന പദവിയിലുള്ള വനിതയാണ് മിസ്ട്രസ്സ് ഓഫ് റോബ്സ്.
ബ്രിട്ടൻ
മുമ്പ് രാജ്ഞിയുടെ വസ്ത്രങ്ങൾ, ജ്വല്ലറി എന്നിവയിലുള്ള ഉത്തരവാദിത്തങ്ങൾ,(പേര് സൂചിപ്പിക്കുന്നതുപോലെ), രാജ്ഞിക്കുവേണ്ടി കാത്തിരിക്കുന്ന വനിതകൾക്കായി പേരുപട്ടികയിലെ ഹാജർ, തുടങ്ങിയവ ക്രമപ്പെടുത്തുന്നതിനുള്ള ഉത്തരവാദിത്തവും സംസ്ഥാന ചടങ്ങുകളിൽ വിവിധ ചുമതലകളോടൊപ്പം നടത്തിവന്നിരുന്നു. ആധുനിക കാലങ്ങളിൽ മിസ്ട്രസ്സ് ഓഫ് റോബ്സ് എപ്പോഴും ഡച്ചെസ് ആണ്.
ചരിത്രം
പതിനേഴാം നൂറ്റാണ്ടും പതിനെട്ടാം നൂറ്റാണ്ടിലുമായി, ഈ റോൾ ഇടയ്ക്കിടെ ഫസ്റ്റ് ലേഡി ഓഫ് ദ ബെഡ്ചേമ്പറിനും മാറ്റി സ്ഥാപിക്കുകയും ചെയ്തിരുന്നു.
അവലംബങ്ങൾ
വർഗ്ഗം:ബ്രിട്ടീഷ് രാജകുടുംബാംഗങ്ങൾ
യെസ് മിനിസ്റ്റർ
അന്തരാഷ്ട്ര  തലത്തിൽ ഏറെ ജനപ്രീതി നേടിയ ബ്രിട്ടിഷ് രാഷ്ടീയ ആക്ഷേപഹാസ്യ (Politicസിal Satire )  ടി.വി. പരമ്പരയാണ് യെസ് മിനിസ്റ്റർ. ഈ പരമ്പരയുടെ തുടർച്ച ആണ് യെസ് പ്രൈം മിനിസ്റ്റർ എന്ന ടി.വി പരമ്പര.അന്റ്ണി ജേ (Antony Jay), ജോന്നാതൻ ലിൻ(Jonathan Lyn) എന്നിവർ രചിച്ച്,   ബി.ബി. സി സംപ്രക്ഷേണം ചെയ്തതാണ് ഈ പരമ്പര. പിൽക്കാലത്ത് റേഡിയോ നാടക പരമ്പരയായും ബി.ബി.സി ഇത് സംപ്രേഷണം ചെയ്തിരുന്നു. തിരക്കഥ സമാഹാരമായി പുസ്തകരൂപത്തിലും ഇത് ലഭ്യമാണ്.
1980 മുതൽ 1984 വരെ 21 എപ്പിസോഡുകളായിട്ടാണ് യെസ് മിനിസ്റ്റർ കളിച്ചത്. യെസ് പ്രൈം മിസിറ്റർ 1986 മുതൽ 88 വരെ കളിച്ചതും കൂടി കൂട്ടിയാൽ 39 എപ്പിസോഡുകൾ. ഒരോ എപ്പിസോഡും അവസാനിക്കുന്നത് "എസ് മിനിസ്റ്റർ" അല്ലെങ്കിൽ "എസ് പ്രൈം മിനിസ്റ്റർ" എന്ന് കഥാപാത്രം ഉത്തരം പറഞ്ഞുകൊണ്ടാണ്.
ബ്രിട്ടിഷ് ഭരണ ആസ്ഥാനമായ വൈറ്റ് ഹാളിലെ ഒരു കേന്ദ്രമന്ത്രിയുടെ മന്ത്രാലയവും അവിടുത്തെ സംഭവങ്ങളുമാണ് ടി.വി പരമ്പരയുടെ കാതൽ. സർക്കാർ കെടുകാര്യ സ്ഥതയും, മന്ത്രിമാർ അടക്കമുള്ള ഉന്നതരുടെ പിടിപ്പുകേടും , അജ്ഞതയും, ഉദ്യോഗസ്ഥ വൃത്തതിന്റെ അധികാര മോഹങ്ങളും ചുവപ്പ് നാട പ്രയോഗവും എല്ലാം നർമ്മത്തിൽ പൊതിഞ്ഞ് അവതരിക്കുന്നതാണ് ഈ പരമ്പരകൾ രണ്ടും.
പശ്ചാത്തലം
ജിം ഹാക്കർ എന്ന പ്രതിപക്ഷ എം.പി അടങ്ങുന്ന പാർട്ടി പൊതു തിരിഞ്ഞെടുപ്പ് വിജയിച്ച് ഭരണത്തിലേറുന്നതാണ് കഥയുടെ തുടക്കം.കൂട്ടു കക്ഷി മുന്നണിയിലെ ഒരു പാർട്ടിയുടെ എം.പി എന്നു മാത്രമേ നാമറിയുന്നുള്ളൂ. അത് ബ്രിട്ടനിലെ പ്രധാന കക്ഷികൾ ആരുമല്ല എന്നും.പ്രധാന മന്ത്രി ഹാക്കറിനു മന്ത്രി സ്ഥാനം നൽകുന്നു. Minister of Administrative Affairs എന്ന പദവിയാണ് ഹാക്കറക്ക്. (അങ്ങനെയൊരു മന്ത്രാലയം ബ്രിട്ടനിൽ ശരിക്കും ഇല്ല). ഹംഫ്രീ ആപ്പിൾബൈ അഥവ സർ ഹംഫ്രി (Humphrey Appleby) എന്ന പെർമനന്റ് സെക്രട്ടറിയും  ബെർണാഡ് വൂളി (Bernard Woolley) എന്ന പ്രിൻസിപ്പൾ പ്രൈവറ്റ് സെക്രട്ടറിയും അടങ്ങുന്നതാണ് ഹാക്കറുടെ ഓഫീസ്. ഇവർ മൂവരും ചേർന്നുണ്ടാകുന്ന അനുഭവങ്ങളും സംജാതമാവുന്ന സ്ഥിതി വിശേഷങ്ങളുമാണ് സീരിയലിൽ ഉടനീളം.
മുഖ്യ കഥാപാത്രങ്ങളുടെ സവിശേഷതകൾ
ഹംഫ്രീ മന്ത്രിയോട് പുറമെ ആദരവും താഴ്മയും കാണിക്കാറുണ്ടെങ്കിലും സിവിൽ സർവ്വിസിന്റെ അധികാര  പ്രയോഗങ്ങളിൽ അണുവിട പോലും വീഴ്ച്ച കാണിക്കാൻ തയ്യാറാവാത്ത ആളാണ്. ഹാക്കറുടെ പദ്ധതികൾക്ക് പാരവെയ്ക്കാൻ എപ്പോഴും ശ്രമിക്കുന്ന ആളാണ് സ്വന്തം സെക്രട്ടറി.സെക്രട്ടറിയുടെ സ്വന്തം പദ്ധതികൾ മുടക്കാൻ ഹാക്കറും അവസരം പാഴാക്കാറില്ല. എന്നാൽ ഇരുവരുടേയും നിലനിൽപ്പിനു സംയുക്ത ഭീഷണി നേരിടിമ്പോൾ അവർ അഭിപ്രായ വ്യത്യാസങ്ങൾ എല്ലാം മറന്ന് ഒന്നിക്കാറുമുണ്ട്. ജൂനിയർ സിവി സർവ്വന്റായ വൂളിക്ക് മന്ത്രിയോട് അനുഭാവമാണ് ഉള്ളതെങ്കിലും തൊട്ട് മേലെയുള്ള ഹംഫ്രീ അത് നിരുൽസാഹപ്പെടുത്തുന്നു." മന്ത്രിമാർ ഇന്നു വരും നാളെ പോകും പക്ഷെ നിന്റെയൊക്കെ ഭാവി തീരുമാനിക്കുന്നത് ഞങ്ങളെ പോലുള്ള സീനിയേഴ്സ് ആണെന്ന് ഓർമ്മ വേണം" എന്ന് ഹംഫ്രീ ഇടയ്കിടെ വിരട്ടി നിർത്താറുണ്ട്. ഹാക്കറിനും ഹംഫ്രീക്കും ഇടയിൽപ്പെടുന്ന വൂളിക്ക് ചെകുത്താനും കടലിനുമിടയിലുള്ള അനുഭവമാണ്.
ജനപ്രീതി, അംഗീകാരങ്ങൾ
Audience Appreciation Indexൽ 90+ നേടി ജനപ്രിയ പട്ടികയിൽ മുന്നിലായിരുന്നു ഈ പരമ്പര.
1980, 81, 82 വർഷങ്ങളിൽ കോമഡി സീരിസിനുള്ള ബാഫ്ട (BAFTA) അവാർഡുകൾ യെസ് മിനിസ്റ്ററിനായിരുന്നു.
1986, 87 വർഷങ്ങളിൽ ഈ അവാർഡിനു യെസ് പ്രൈം മിനിസ്റ്ററിനും നോമിനേഷൻ ലഭിച്ചിരുന്നു.
81, 82, 86, 87 ൽ സർ ഹംഫ്രീ കഥാപാത്രം അവതരിപ്പിച്ച നിജിൽ ഹൊതൊൺ ആയിരുന്നു BAFTA Best Light Entertaiment Performance Award ജേതാവ്. ഈ നാലു തവണയും പോൾ എഡിംഗ്ടൺണും നോമിനേഷൻ ലഭിച്ചിരുന്നു ബ്രിട്ടണിലെ എക്കാലത്തേയ്യും മികച്ച 100 ടെലിവിഷൻ പ്രോഗ്രാമുകളുടെ പട്ടികയിൽ (2000ൽ പ്രസിധ്ധീകരിച്ചത്) ഒമ്പതാം സ്ഥാനം ഈ രണ്ട് പരമ്പരങ്ങളും സംയുക്തമായി പങ്കിട്ടു.
1984 ൽ രചിയിതാക്കളായ ജേയെയും ലിനിന്നെയും ആദരിക്കുന്ന ഒരു ചടങ്ങിൽ താച്ചർ എത്തി നായകരായ എഡിംഗ്ഡണിനും ഹൊതൊണിനുമൊപ്പം ഒരു ചെറു നാടകത്തിൽ (sketch) അഭിനയിച്ചു. അഭിനേതാക്കൾക്കിരുവർക്കും യാതൊരു താല്പര്യവും ഇല്ലായിരുന്നു താച്ചർക്കോപ്പം അഭിനയിക്കാൻ. "പരിപാടി ഒരു നനഞ്ഞ പടക്കം പോലെ ചീറ്റി പോയി "എന്നായ്രിരുന്നു ഒരു വിശേഷണം.
ബ്രിട്ടിഷ് പൊളിറ്റിക്സ് പഠിപ്പിക്കുന്ന പല ടെക്സ്റ്റ് ബുക്കുകളിലും ഈ പരമ്പര പാഠ്യപരാമർശമാണ്. ഉദ്യോഗസ്ഥ വർഗ്ഗവും രാഷ്ടീയക്കാരും തമ്മിലുള്ള ബന്ധത്തെ യാതൊരു അതിശയോക്തിയും ഇല്ലാതെ യാഥാർഥ്യത്തോടെ ചിത്രീകരിക്കുന്നതാണ് പരമ്പര എന്ന് രാഷ്ടീയ മീം മാസ നിരീക്ഷകർ സാക്ഷ്യപ്പെടുത്തിയിട്ടുണ്ട്.
വിദേശരാജ്യങ്ങളിൽ
പുസ്തകമായും ടി.വി, അന്യഭാഷാ പുനർ നിർമ്മാണമായും, ഇംഗ്ലീഷ് പുനസംപ്രേഷണമായും ധാരാളം രാജ്യങ്ങളിൽ ഈ പരമ്പര കൊണ്ടാടപ്പെട്ടിട്ടുണ്ട്. ഹിന്ദിയിൽ ജി മന്ത്രിജി എന്ന പേരിൽ സ്റ്റാർ ടി.വി ഇത് പുനർനിർമ്മിച്ചിറക്കിയിരുന്നു.
വർഗ്ഗം:ബ്രിട്ടീഷ് ടെലിവിഷൻ പരമ്പരകൾ
കച്ചപ്പട്ട
8 മീറ്ററോളം ഉയരം വയ്ക്കുന്ന ഒരു ചെറുവൃക്ഷമാണ് കച്ചപ്പട്ട. . 1600 മീറ്റർ വരെ ഉയരമുള്ള നിത്യഹരിതവനങ്ങളുടെ ഓരങ്ങളിൽ കാണുന്നു. പാമ്പുവിഷത്തിനും ചുമയ്ക്കുമല്ലാം മരുന്നായി ഈ ചെടി ഉപയോഗിക്കാറുണ്ട്.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ
പച്ചക്കണ്ണൻ ചേരാച്ചിറകൻ
ചേരാചിറകൻ കുടുംബത്തിൽ ഉള്ള ഒരു സൂചിത്തുമ്പിയാണ് പച്ചക്കണ്ണൻ ചേരാച്ചിറകൻ. (ഇംഗ്ലീഷ് പേര് - .Emerald-eyed Spread wing) ഇതിന്റെ ആവാസവ്യവസ്ഥ വളരെ വിശാലമാണെങ്കിലും ഇപ്പോൾ അധികം കാണാറില്ല. പണ്ട് കണ്ടിട്ടുള്ളത് പശ്ചിമ ബംഗാൾ, മ്യാൻമാർ (Fraser 1933), തായ്‌ലന്റ് (Hämäläinen and Pinratana 1999), ലാവോസ് (Yokoi 2001) എന്നിവിടങ്ങളിലാണ്. ഈയിടെ കണ്ടിട്ടുള്ളത് തായ്‌ലന്റ്, വിയറ്റ്നാം, ലാവോസ് എന്നിവിടങ്ങളിലാണ്. 2017-ഇലും 2018-യിലും തൃശൂർ ജില്ലയിലെ തുമ്പൂരിൽ ഈ തുമ്പിയെ കണ്ടെത്തുകയുണ്ടായി. 2018-ൽ കണ്ണൂർ ജില്ലയിലെ തളിപ്പറമ്പ് അടുത്തുള്ള വരഡൂർ ഗ്രാമത്തിലും ഇവയെ കണ്ടെത്തുകയുണ്ടായി.
മറ്റു ചേരാചിറകൻ തുമ്പികളുടെതന്നെ വലിപ്പവും മങ്ങിയ നിറവുമുള്ള ഒരു തുമ്പിയാണിത്. ഇതിന്റെ കഴുത്തിനും ഉരസ്സിനും മങ്ങിയ കാക്കികലർന്ന തവിട്ടുനിറവും വശങ്ങളിൽ കൂടുതൽ മങ്ങിയ നിറവുമാണ്. ഉരസ്സിൽ ധാരാളം കറുത്ത പൊട്ടുകളുണ്ട്. മങ്ങിയ പുകനിറമുള്ള സുതാര്യമായ ചിറകുകളിൽ നീളം കുറഞ്ഞതും വീതിയുള്ളതുമായ രണ്ടുവശത്തും നേർത്ത വെള്ള അരികോടുകൂടിയ പൊട്ടുകളാണുള്ളത് (pterostigma). മങ്ങിയ മഞ്ഞയും ചുവപ്പും കലർന്ന ഉദരത്തിന്റെ ഓരോ ഖണ്ഡത്തിലും നേർത്ത കറുത്ത വളയങ്ങളുണ്ട്. വെളുത്ത കുറുവാലുകളുടെ (anal appendages) ആരംഭത്തിൽ കറുപ്പുനിറമാണ്. മുകളിലെ കുറുവാലുകളുടെ അഗ്രം വളഞ്ഞു കൂട്ടിമുട്ടുന്നു താഴത്തെ കുറുവാലുകൾ കട്ടിയുള്ളവയും പകുതിമാത്രം നീളമുള്ളവയുമാണ്.
ലിംഗവ്യത്യാസമനുസരിച്ചുള്ള മാറ്റങ്ങളൊഴിച്ചാൽ പെൺതുമ്പികൾ ആൺതുമ്പികളെപ്പോലെതന്നെയിരിക്കും. പത്താം ഖണ്ഡത്തിന്റെ അതേ നീളത്തിലുള്ള കുറുവാലുകൾക്കു ചുവട്ടിൽ ഇരുണ്ടതും തുടർന്ന് മഞ്ഞനിറവുമാണ്.
ഉരസ്സിന്റെ വശങ്ങളിലുള്ള കറുത്ത പൊട്ടുകളും ഏറെക്കുറെ സമചതുരാകൃതിയിലും വശങ്ങളിൽ വെള്ള അരികുകളോടും കൂടിയ ചിറകുകളിലെ പൊട്ടുകളും (pterostigma) മറ്റു ചേരാചിറകൻ തുമ്പികളിൽനിന്നും ഇവയെ തിരിച്ചറിയാൻ സഹായിക്കുന്നു.
പുറം കണ്ണികൾ
വർഗ്ഗം:സൂചിത്തുമ്പികൾ വർഗ്ഗം:കേരളത്തിലെ തുമ്പികൾ
സ്റ്റാൻലി ഡോണൻ
സ്റ്റാൻലി ഡോണൻ (( ജീവിതകാലം: ഏപ്രിൽ 13, 1924 - ഫെബ്രുവരി 21, 2019) ഒരു അമേരിക്കൻ ചലച്ചിത്ര സംവിധായകനും നൃത്തസംവിധായകനുമായിരുന്നു. ഹോളിവുഡ് സിനിമയുടെ സുവർണ്ണ കാലഘട്ടത്തിലെ ഏറ്റവും മികച്ച ചിത്രങ്ങളിൽ ചിലത് സംവിധാനം ചെയ്തത് അദ്ദേഹമായിരുന്നു. 1998-ൽ ഓണററി അക്കാദമി അവാർഡ് നേടിയ അദ്ദേഹത്തിന് 2004-ലെ വെനീസ് ഫിലിം ഫെസ്റ്റിവലിൽ കരിയർ ഗോൾഡൻ ലയൺ പുരസ്കാരം ലഭിച്ചു. അദ്ദേഹത്തിന്റെ നാല് സിനിമകൾ ലൈബ്രറി ഓഫ് കോൺഗ്രസ്സിലെ നാഷണൽ ഫിലിം രജിസ്ട്രിയിൽ ഉൾപ്പെടുത്തിയിട്ടുണ്ട്.
സുഖുമി
കരിങ്കടലിന്റെ കിഴക്കുവടക്കു ഭാഗത്തായി സ്ഥിതിചെയ്യുന്ന സ്വയംഭരണ പ്രദേശമായ അബ്ഖാസിയയുടെ തലസ്ഥാന നഗരമാണ് സുഖുമി. Sukhumi / Sokhumi (Аҟәа, Aqwa; სოხუმი, ; Сухум(и), Sukhum(i)) ഭൂരിപക്ഷ അന്താരാഷ്ട്ര സമൂഹവും ഇതിനെ ജോർജ്ജിയയുടെ ഭാഗമായാണ് കരുതുന്നത്. എന്നാൽ, നിയമപരമായി ഓട്ടോണമസ് റിപ്പബ്ലിക് ഓഫ് അബ്ഖാസിയക്കാണ് ഇതിന്റൈ ഭരണ നിയന്ത്രണം. 1992-93 കാലഘട്ടത്തിൽ നടന്ന ആഭ്യന്തര യുദ്ധത്തിന് ശേഷം സുഖുമിയുടെയും അബ്ഖാസിയയുടെ മറ്റു പ്രദേശങ്ങളുടെയും നിയന്ത്രണം ജോർജ്ജിയൻ സർക്കാരിന് നഷ്ടപ്പെട്ടു. 1990കളുടെ തുടക്കത്തിൽ നടന്ന ജോർജ്ജിയൻ-അബ്ഖാസിയൻ സംഘർഷത്തിൽ സുഖുമി നഗരത്തിന് കാര്യമായ കേടുപാടുകൾ സംഭവിച്ചിരുന്നു.നിലവിൽ ഇവിടത്തെ ജനസംഖ്യ 60,000 ആണ്. സോവിയറ്റ് ഭരണകാലഘട്ടത്തിന്റെ അവസാന സമയത്തുണ്ടായിരുന്നതിന്റെ പകുതിയാണിത്.
സ്റ്റാൻലി ഡോണൻ
സംവിധായകൻ ജോർജ്ജ് ആബട്ടിന് വേണ്ടി ബ്രോഡ്‌വേയിലെ കോറസ് നിരകളിലൂടെയാണ് ഡോണൻ തന്റെ അഭിനയ കരിയർ ആരംഭിച്ചത്. 1943 മുതൽ, ജീൻ കെല്ലിയുമായി സഹകരിക്കുന്നതിന് മുമ്പായി ഹോളിവുഡിൽ ഒരു നൃത്തസംവിധായകനായി പ്രവർത്തിച്ച അദ്ദേഹം, അവിടെ നിർമ്മാതാവ് ആർതർ ഫ്രീഡിന്റെ കീഴിൽ എം‌ജി‌എമ്മിന്റെ ഒരു കരാർ ഡയറക്ടറായി ജോലി ചെയ്തിരുന്നു. ഡോണനും ജീൻ കെല്ലിയും സഹകരിച്ച് ഓൺ ദി ടൗൺ (1949), സിംഗിംഗ് ഇൻ ദ റെയിൻ, ഇറ്റ്സ് ഓൾവേസ് ഫെയർ വെതർ (1955) എന്നീ ചിത്രങ്ങൾ സംവിധാനം ചെയ്തു. അവരുടെ അവസാന സഹകരണ സമയത്ത് ജീൻ കെല്ലിയുമായുള്ള ഡോണന്റെ ബന്ധം വഷളായിരുന്നു. റോയൽ വെഡ്ഡിംഗ് (1951), സെവൻ ബ്രൈഡ്‌സ് ഫോർ സെവൻ ബ്രദേഴ്‌സ് (1954), ഫണ്ണി ഫേസ് (1957) എന്നിവയാണ് ഈ കാലഘട്ടത്തിലെ അദ്ദേഹത്തിന്റെ മറ്റ് പ്രധാന സിനിമകൾ.
1957-ൽ എം‌.ജി‌.എമ്മുമായുള്ള കരാർ റദ്ദാക്കിയ അദ്ദേഹം ഒരു സ്വതന്ത്ര നിർമ്മാതാവായി. ഇൻഡിസ്‌ക്രീറ്റ് (1958), ചരേഡ് (1963), ടൂ ഫോർ ദ റോഡ് (1967) എന്നിവയുൾപ്പെടെയുള്ള പിൽക്കാല പ്രണയ  ചിത്രങ്ങളുടെ പേരിൽ ഡോണന് അംഗീകാരം ലഭിച്ചു. സ്പൈ ത്രില്ലർ അറബെസ്ക്യൂ (1966), ബ്രിട്ടീഷ് കോമഡി ബെഡാസിൽഡ് (1967), ഡാം യാങ്കീസ് (1958), ദി ലിറ്റിൽ പ്രിൻസ് (1974), കോമഡി ലക്കി ലേഡി (1975) തുടങ്ങിയ സംഗീതാത്മക ചിത്രങ്ങളും അദ്ദേഹം സംവിധാനം ചെയ്തു.
സുഖുമി
പേരിന് പിന്നിൽ
ജോർജിയൻ ഭാഷയിൽ സൊഖുമി - სოხუმი (Sokhumi) എന്നാണ് ഈ പട്ടണം അറിയപ്പെടുന്നത്. മിൻഗ്രേലിയൻ ഭാഷയിൽ അഖുജിഖ - აყუჯიხა (Aqujikha) എന്നും റഷ്യൻ ഭാഷയിൽ സുഖും, സുഖുമി Сухум (Sukhum) / Сухуми (Sukhumi) എന്നൊക്കെയാണ് അറിയപ്പെടുന്നത്. Beech എന്ന അർത്ഥമുള്ള റ്റ്‌സ്‌ഖോമി, റ്റ്‌സ്ഖുമി എന്ന ജോർജിയൻ പദത്തിൽ നിന്നാണ് സൊഖോമി ഉത്ഭവിച്ചത്.
അവലംബം
വർഗ്ഗം:ജോർജ്ജിയയിലെ സ്വയംഭരണറിപ്പബ്ലിക്കുകൾ വർഗ്ഗം:ജോർജ്ജിയ (രാജ്യം)
Galacidalacidesoxyribonucleicacid
സാൽവദോർ ദാലി 1963 -ൽ രചിച്ച ഒരു ചിത്രമാണ് Galacidalacidesoxiribunucleicacid (Homage to Crick and Watson (Discoverers of DNA) എന്നും അറിയപ്പെടുന്നു ). തന്റെ ഭാര്യയായ ഗാലയുടെയും ഡി എൻ എ (DNA) യിലെയും അക്ഷരങ്ങൾ ഉപയോഗിച്ചുള്ള ഒരു കളിയാണ് ഈ പേരിലുള്ളത്. 1953 -ൽ ഡി എൻ എയുടെ ഘടന വെളിവാക്കിയ ക്രിക്കിനും വാട്‌സണും ആണ് ഈ ചിത്രം സ്മർപ്പിച്ചിട്ടുള്ളത്.
ഫ്ലോറിഡയിലെ സെന്റ്. പീറ്റേഴ്‌സ്ബർഗിലെ സാൽവഡോർ ദാലി മ്യൂസിയത്തിലാണ് ഈ രചനയുള്ളത്.
ചരിത്രം
ബോസ്റ്റണിലെ ന്യൂ ഇന്ത്യൻ ബാങ്ക് അണ് ഈ ചിത്രം കമ്മീഷൻ ചെയ്തത്. 1963 നവമ്പർ 26 മുതൽ ഡിസംബർ 26 വരെ ഇത് നോഡ്‌ലറിൽ പ്രദർശിപ്പിച്ചിരുന്നു. In the exhibition catalogue, Dalí declared that:
ഫർഹത് ഹാഷ്മി
കാനഡയിലെ ഒരു ഇസ്‌ലാമിക പണ്ഡിതയാണ് ഫർഹത് നസീം ഹാഷ്മി (ഡിസംബർ 22, 1957 ജനനം). പാകിസ്താൻ വംശജയായ ഫർഹത് ഹാഷ്മി, ടെലിവിഷൻ അവതാരക, അൽ ഹുദ ഇൻസ്റ്റിറ്റ്യൂട്ട് സ്ഥാപക എന്നിങ്ങനെ അറിയപ്പെടുന്നു.
സ്കോട്ട്ലാൻഡിലെ ഗ്ലാസ്ഗോ യൂണിവേഴ്സിറ്റിയിൽ നിന്ന് ഇസ്‌ലാമിക് സ്റ്റഡീസിൽ ഡോക്ടറേറ്റ് നേടിയ ഫർഹത് ഹാഷ്മി, ഇസ്ലമാബാദിലെ ഇന്റർനാഷണൽ ഇസ്‌ലാമിക് യൂണിവേഴ്സിറ്റിയിൽ ഉസൂലുദ്ദീൻ ഫാക്കൽറ്റിയിൽ അസിസ്റ്റന്റ് പ്രൊഫസറായിരുന്നു. 1994-ൽ അൽ ഹുദ ഇന്റർനാഷണൽ വെൽഫെയർ ഫൗണ്ടേഷൻ സ്ഥാപിച്ച ഫർഹത് ഹാഷ്മി സ്ത്രീകൾക്കായി നിരവധി വിദ്യാലയങ്ങൾ സ്ഥാപിച്ചു. ഖുർആനും ഹദീഥും അഭ്യസിച്ച് കൊണ്ട് ശക്തി നേടാൻ സ്ത്രീകൾക്ക് സാധിക്കും എന്ന് അവർ വിശ്വസിക്കുന്നു. സ്കൂളുകൾക്ക് പുറമെ നിരവധി മതവിദ്യാലയങ്ങളും സ്ഥാപിച്ച ഫർഹത് ഹാഷ്മി , നിരവധി സാമൂഹ്യ ക്ഷേമ പദ്ധതികളും ഫൗണ്ടേഷൻ വഴി നടത്തിവരുന്നു. 2004-ൽ കാനഡയിലെ ഒന്റാറിയോയിൽ അൽ ഹുദ ഇൻസ്റ്റിറ്റ്യൂട്ട് സ്ഥാപിതമായതിന് ശേഷം 2005-ൽ അങ്ങോട്ട് കുടിയേറിയ ഫർഹത് ഹാഷ്മി, ഇപ്പോൾ കാനഡ കേന്ദ്രമായി പ്രവർത്തിച്ചു വരുന്നു. ഖുർആൻ- ഹദീഥ് വിഷയങ്ങളിൽ അധിഷ്ഠിതമായ നിരവധി കോഴ്സുകൾ ഈ ഇൻസ്റ്റിറ്റ്യൂറ്റ് വഴി നടത്തപ്പെടുന്നു. ഇതോടെ അന്താരാഷ്ട്രാ തലത്തിൽ തന്നെ വിദ്യാർത്ഥികളെ ആകർഷിക്കാൻ ഇവർക്ക് സാധിച്ചു.
ഒരു സ്ത്രീ പക്ഷ ഇസ്‌ലാമിക പണ്ഡിത എന്ന നിലയിൽ അന്താരാഷ്ട്ര പ്രശസ്തി നേടിയ ഫർഹത് ഹാഷ്മി, വലിയ ജനക്കൂട്ടത്തെ ആകർഷിക്കുന്ന ദർസുകൾ നടത്തിയിരുന്നു. ആയിരക്കണക്കിന് സ്ത്രീകൾ ഫർഹതിന്റെ സ്ഥാപനങ്ങൾ വഴി മത വിദ്യാഭ്യാസം നേടി പണ്ഡിതകളായി മാറി. കണിശമായ ചട്ടക്കൂടുകൾക്ക് അപ്പുറം അടിസ്ഥാന ഗ്രന്ഥങ്ങൾ പഠിക്കുകയും പഠിപ്പിക്കുകയും ചെയ്യുന്നതിലൂടെ ഒരു നവോത്ഥാനമാണ് താൻ ലക്ഷ്യം വെക്കുന്നതെന്ന് ഫർഹത് ഹാഷ്മി അവകാശപ്പെടുന്നു.